RTS :: Šmit pred Savetom bezbednosti: Insistiranje na originalnom Dejtonu nepoštovanje Ustava\nRegion Šmit pred Savetom bezbednosti: Insistiranje na originalnom Dejtonu nepoštovanje Ustava\nsreda, 11. maj 2022, 17:16 -> 20:45\nŠmit pred Savetom bezbednosti: Insistiranje na originalnom Dejtonu nepoštovanje Ustava\nVisoki predstavnik u BiH Kristijan Šmit je, na sednici Saveta bezbednosti posvećenoj stanju u toj zemlji, rekao da fraza "originalni Dejton" koju, kako kaže, često koriste u Republici Srpskoj otkriva nepoštovanje Ustava.\nKristijan Šmit je rekao da se promene ustavnog poretka ne mogu činiti jednostrano, nego samo u parlamentu, prenosi RTRS.\nKaže da odluke Ustavnog suda BiH i dejtonski principi moraju da se poštuju i dodaje da "pretnje ustavnom poretku u BiH dolaze iz Republike Srpske", ali da ima i "opasnih izazova iz drugih delova zemlje".\nNemački diplomata tvrdi da je više puta pozivao na razgovore o ustavnom sistemu, ali da nije dobio nikakav odgovor iz Republike Srpske, te navodi da "Srpska usvaja zakone koji mogu ugroziti ustavni osnov BiH".\n"Ovi pokušaji mogu biti zaustavljeni uz pomoć međunarodne zajednice. Vodeća partija u Republici Srpskoj poziva na mirno razdruživanje u BiH i zakonski definiše Republiku Srpsku kao nezavisnu unutar dejtonske BiH", rekao je Šmit navodeći da je mirno razdruživanje nemoguće na Zapadnom Balkanu.\nUpozorio je na to da se skoro 30 godina od završetka rata u Bosni i Hercegovini ponovo spekuliše o ratu, prenosi portal Kliks.\nBosnu i Hercegovinu je nazvao "državom traumatizovanom ratom" i napomenuo da je agresija Rusije na Ukrajinu podsetnik da rat na evropskom kontinentu u 21. veku nije nemoguć.\nTokom Šmitovog obraćanja predstavnici Ruske Federacije i Kine ponovili su da je on "nelegalni visoki predstavnik".\nRuski i kineski ambasador bili protiv Šmitovog obraćanja\nNa početku sednice, pre Šmitovog obraćanja, ruski ambasador u UN Vasilij Nebenzja izjavio je da je za Rusiju mesto visokog predstavnika u BiH i dalje upražnjeno, te da nema osnove za pozivanje Kristijana Šmita na današnju sednicu Saveta bezbednosti, jer se time, kako je rekao, podriva autoritet tog tela UN.\nOcenio je da je cinično ponašanje zapadnih sila koje postavljaju visokog predstavnika bez saglasnosti ovog tela UN.\nKineski ambasador u UN Geng Šuang podsetio je da imenovanje Šmita nije podržano, te da nije prikladno da se nemački političar obraća Savetu bezbednosti UN u kapacitetu visokog predstavnika, prenela je RTRS.\nRekao je da biranje strana u BiH neće pomoći u pomirenju i rešavanju nesuglasica između naroda u toj zemlji.\nGeng je rekao da uvođenje proizvoljnih sankcija koje nemaju osnovu u međunarodnom pravu mogu da pogoršaju tenzije i dodatno zakomplikuju ionako tešku situaciju.\n"Kina napominje da su se sve strane u BiH, uključujući Republiku Srpsku, obavezale da poštuju nacionalni suverenitet, nezavisnost i teritorijalni integritet. Stav Kine o BiH je dosledan i jasan, uz poštovanje suverenosti, nezavisnosti, nacionalnog jedinstva i teritorijalnog integriteta BiH, izbor naroda za budućnost zemlje", istakao je Geng.\nGeng je dodao da međunarodna zajednica mora da pomogne ekonomskom i oporavku BiH od posledica pandemije kovida 19.\nTegeltija nije mogao da se obrati\nPredsedavajućem Saveta ministara Zoranu Tegeltiji nije bilo omogućeno da se obrati na sednici Saveta bezbednosti UN, što je za RTRS potvrđeno iz Kabineta predsedavajućeg Saveta ministara.\nTegeltija je uputio pismo ambasadorima stalnih članica Saveta bezbjednosti - SAD, Francuske, Britanije, Rusije, Kine i UN, u kom ih je upoznao da je, kaže, u Sarajevu učinjeno sve da se spreči njegovo obraćanje pred ovom svetskom institucijom.\nU pismu je istakao da je potpuno privržen doslednom poštovanju i sprovođenju Dejtonskog sporazuma, što uključuje posvećenost suverenitetu, teritorijalnom integritetu i ustavnom poretku BiH.\nUpozorava da su određene institucije BiH stavljene u službu i u funkciju ispunjavanja interesa i politike samo jednog naroda, kao što su CIK i Ustavni sud.\n"Vlade pojedinih zemalja donose pogrešne odluke na bazi netačnih i nekompletnih informacija koje dolaze od predstavnika pojedinih međunarodnih instiucija i samo jedne strane iz BiH. Ovi izvještaji se koriste da bi se osudili pojedinci u BiH, prijetilo sankcijama i vršio pritisak.\nNa kraju pisma Tegeltija ističe da je jedino dijalog u okviru Dejtonskog sporazuma način da se obezbedi stabilnost i napredak zemlje.\nNapominje da se ne sme dozvoliti da se bilo ko oseća ugroženim od strane drugog, "ako želimo da ova BiH uspije".


Predsednik Meron podneo izveštaj o radu MMKS Savetu bezbednosti Ujedinjenih nacija | Ujedinjene nacije Međunarodni rezidualni mehanizam za krivične sudove\nPredsednik Meron podneo izveštaj o radu MMKS Savetu bezbednosti Ujedinjenih nacija\nPredsednik Theodor Meron danas je Savetu bezbednosti podneo svoj drugi izveštaj o napretku ostvarenom u radu Mehanizma za međunarodne krivične sudove (dalje u tekstu: Mehanizam ili MMSK) od početka rada ogranka Mehanizma u Arushi 1. jula 2012. godine. Predsednik je dao pregled tekućih poslova Mehanizma i priprema za početak rada haškog ogranka Mehanizma 1. jula 2013.\nPredsednik Meron je obavestio Savet bezbednosti “da su obavljene sve pripreme kako bi se obezbedio bezbolan prenos funkcija sa MKSJ na haški ogranak Mehanizma”, dodajući da će Mehanizam “nastaviti da glatko funkcioniše kao što je to bio slučaj od početka rada ogranka u Arushi prošlog jula.”\nOsvrćući se na pravosudni rad Mehanizma, predsednik Meron je obavestio Savet bezbednosti da je od njegovog poslednjeg izveštaja u decembru 2012. Mehanizam primio žalbu na prvostepenu presudu MKSR u postupku protiv Augustina Ngirabatwarea, a da se dodatni žalbeni postupci proistekli iz prvostepenih presuda MKSJ očekuju u budućnosti, uključujući eventualne žalbe u predmetima Vojislava Šešelja, Radovana Karadžića, Gorana Hadžića i Ratka Mladića.\nIstičući odgovornost Mehanizma za praćenje predmeta koje je MKSR prosledio nacionalnim sudovima u Ruandi i Francuskoj, predsednik je zahvalio lokalnim vlastima na saradnji u obezbeđivanju ovog aspekta rada Mehanizma. Predsednik je takođe zahvalio vlastima Ruande na toploj dobrodošlici koja mu je pružena tokom njegove prve zvanične posete Kigaliju u decembru 2012. godine. U svetlu skorog otvaranja haškog ogranka MMKS, predsednik Meron je izjavio: “(…)unapred se radujem nadogradnji već postojećih odnosa sa državama na području bivše Jugoslavije kako bismo razvili isto tako produktivna i kooperativna partnerstva sa državama na tom području.”\nU vezi s pitanjem izvršenja kazni, predsednik je obraćajući se Savetu bezbednosti iskoristio priliku da izrazi zabrinutost u vezi sa situacijom u Maliju, gde se na izdržavanju kazne nalazi 17 osoba koje je osudio MKSR. Predsednik Meron je takođe obavestio Savet bezbednosti da Mehanizam nastoji da poveća kapacitete za izvršenje kazni u Africi i pozvao na podršku država članica u tom pogledu.\nSkrećući pažnju Savetu bezbednosti na goruće pitanje preostalih begunaca, predsednik Meron je podsetio Savet bezbednosti da je Mehanizam odgovoran za suđenje trojici optuženih protiv kojih je optužnice podigao MKSR i pozvao države članice da preduzmu korake kako bi se obezbedilo da svi begunci budu uhapšeni i izvedeni pred sud.: “(…) Kako smo naučili iz iskustva na MKSJ (…) države članice imaju neprocenjivu ulogu u obezbeđivanju hapšenja begunaca”. Podsećajući da je MKSJ uspeo da locira svako od 161. lica protiv kojih je podigao optužnice, predsednik je dodao da je “od presudne važnosti za nasleđe MKSR, a naravno i za ostvarenje međunarodne pravde do koje nam je toliko stalo, da se sličan rezultat ostvari i u vezi s onima protiv kojih je optužnice podigao MKSR”.\nZaključujući svoje obraćanje, predsednik je zahvalio Savetu bezbednosti “na tome što je prepoznao da Mehanizam igra ključnu ulogu u obezbeđivanju da predstojeće zatvaranje MKSJ i MKSR ne ostavi otvorena vrata nekažnjivosti”.\nOsnovan od strane Saveta bezbednosti Ujedinjenih nacija, Mehanizam ima mandat da vrši veći broj ključnih funkcija MKSJ i MKSR. Predsednik će svakih šest meseci Savetu bezbednosti podnositi izveštaje o napretku ostvarenom u radu Mehanizma.\nIzveštaj o napretku MMKS (na engleskom)


DŽO LAUTER, USAID: Nezaposlenost se može smanjiti - Nira Press\nPočetna » DŽO LAUTER, USAID: Nezaposlenost se može smanjiti\nIzmene i dopune zakona mogu da se donesu i usvoje u kratkom vremenskom roku, a institucije u Srbiji kao što su Inspektorat za rad, Poreska uprava, Fond za penziono i invalidsko osiguranje i Nacionalna služba za zapošljavanje mogu odmah da počnu sa njihovom primenom\nNezaposlenost je jedan od najvećih problema Srbije i potrebno je hitno reagovanje da bi se prevazišla ta kriza – ocenjeno je u najnovijoj studiji „Politike za povećanje zaposlenosti i konkurentnosti radne snage“ koja je urađena u okviru USAID Projekta za bolje uslove poslovanja. „Iako ima mnogo faktora koji izazivaju ovu krizu, glavni problemi su administrativna i fiskalna opterećenja za poslodavce i rigidan Zakon o radu koji ograničava forme zapošljavanja“, kaže Džo Lauter, direktor USAID Projekta za bolje uslove poslovanja, u razgovoru za Magazin Biznis.\n• U studiji su identifikovane pravne i administrativne prepreke za zapošljavanje u postojećem radnom zakonodavstvu. Koliko je vremena potrebno da se takve prepreke otklone, s obzirom na to da je izmena zakonodavstva dugotrajan proces i da na prve pozitivne efekte treba čekati, a stopa nezaposlenosti u Srbiji je veoma visoka?\n– Izmene i dopune zakona mogu da se donesu i usvoje u kratkom vremenskom roku, a institucije u Srbiji kao što su Inspektorat za rad, Poreska uprava, Fond za penziono i invalidsko osiguranje, Nacionalna služba za zapošljavanje mogu odmah da počnu sa njihovom primenom. Time će se poslodavcima omogućiti veća fleksibilnost u pogledu formi zapošljavanja i oni mogu odmah da reaguju zapošljavanjem novih ljudi uz manji rizik. Manje papirologije i administrativnih zahteva bi takođe smanjilo troškove i rizike pri zapošljavanju i imalo vidljiv uticaj na tu oblast. Moderan Zakon o radu bi takođe pomogao Srbiji da se promoviše kao dobro mesto za ulaganje, što dovodi do većih investicija i novih radnih mesta.


NIS predstavio najbolje međunarodne prakse u oblasti kompenzacija i beneficija | NIS\nNIS > Presscentar > Vesti > NIS predstavio najbolje međunarodne prakse u oblasti kompenzacija i beneficija\nNIS predstavio najbolje međunarodne prakse u oblasti kompenzacija i beneficija\nTradicija je održana, granice su pomerene, a očekivanja premašena. NIS je četvrtu godinu zaredom organizovao konferenciju iz oblasti kompenzacija i beneficija, a stručnjacima iz ove oblasti obezbedio „zvezdano nebo“ i uzbudljivu „vožnju“ kroz „galaksiju“ najboljih praksi iz oblasti upravljanja ljudskim resursima.\nNIS je četvrtu godinu zaredom organizovao konferenciju iz oblasti kompenzacija i beneficija\nKonferencija je organizovana 15. marta 2018. godine u Poslovnom centru u Beogradu pod nazivom „Rat za zvezde“ („War for Stars“), a kompanija NIS, kao jedna od vodećih energetskih kompanija u regionu, još jednom je opravdala slogan „Budućnost na delu“.\nNa ovom uzbudljivom putovanju bilo je preko 150 gostiju iz domaćih i internacionalnih kompanija koji su se okupili kako bi vođeni uglednim HR stručnjacima bolje upoznali talente i njihove težnje, istražili „zvezdane staze“ motivacije i razmenili iskustva. Ova avantura je podstaknuta savremenim uslovima poslovanja, kao i činjenicom da najveći talenti i najbolji zaposleni ne dolaze sami, da ih savremene kompanije moraju prepoznati, angažovati i obezbediti uslove u kojima će njihov sjaj dolaziti do izražaja tokom cele karijere.\n„Masteri“ i „džedaji“ na ovoj konferenciji bili su ugledni HR eksperti iz internacionalnih kompanija, koji su kroz tajne uspešnih praksi upravljanja ljudskim resursima vodili ne samo stručnjake iz te oblasti, već i mlade menadžere, lidere u svojoj oblasti, kako bi i nadalje uspešno inspirisali svoje timove. Stručnjaci iz kompanija kao što su C-team, EPSI, PWC, Advance International, LQ i Nordeus upoznali su prisutne sa aktuelnim trendovima i budućim kretanjima ukupnog nagrađivanja, ali i dali instrukcije za rad sa „zvezdama“ – najtalentovanijim zaposlenima, od toga kakav tretman u kompaniji očekuju do toga kakvo im radno okruženje prija. Na konferenciji je fokus stavljen na nematerijalnu motivaciju zaposlenih, poput fleksibilnog radnog vremena, sportskih aktivnosti, mogućnosti za profesionalni razvoj, obezbeđivanja zdravih uslova za rad, poverenja i brige o zdravlju zaposlenih, a sa ciljem obezbeđivanja srećnih zaposlenih, zadovoljnih kupaca i prosperiteta kompanije.\nTokom konferencije organizovane su i tri panel-diskusije na kojima su eksperti vodećih kompanija (JTI, Nelt, Societe Generale, Swarovski, Yazaki, PWC i NIS) razmenili znanja i iskustva, i pružili „saputnicima“ sjajan ugođaj tokom putovanja kroz „galaksiju“ kompenzacija i beneficija. Prodiskutovane su specifične pozicije na srpskom tržištu, strateški plan borbe za talente i performere, kao i značaj prepoznavanja kojim analitičkim „data-galaktikama“ težiti.\nSvestan činjenice da su kvalitetni i motivisani zaposleni ključni uslov za uspešan biznis, NIS tradicionalnom organizacijom konferencije u oblasti kompenzacija i beneficija nastoji dodatno da unapredi svoju praksu u oblasti ljudskih resursa, ali i da doprinose razvoju celokupne HR zajednice. NIS grupa angažuje oko 11.000 radnika i jedan je od najatraktivnijih i najpoželjnijih regionalnih poslodavaca čija HR praksa postaje uzor i drugim kompanijama. Kao jedan od vodećih energetskih sistema u jugoistočnoj Evropi NIS teži da i njegovi zaposleni budu lideri u oblastima kojima se bave i da budu u mogućnosti da u potpunosti odgovore na sve zahteve savremenog poslovanja. Zbog toga NIS neprestano ulaže u profesionalni razvoj zaposlenih, a za njihove obuke je samo u 2017. godini kompanija izdvojila oko 200 miliona dinara.


Konstitutivna sednica Skupštine grada Šapca je prekinuta, a Nebojša Zelenović iz DS-a optužio je odbornike SNS da su bacali kutije, što je SNS večeras demantovala.\n"Notorna je laž da je bilo koji odbornik i član SNS bacao kutije po sali i ponašao se neprimereno", navodi se u saopštenju gradskog odbora SNS u Šapcu i dodaje da su oni zgroženi medijskom hajkom koja se vodi protiv njenih odbornika u skupštini grada Šapca.\nOni navode da je istina da se koalicioni partner Nebojše Zelenovića na čelu sa Sofronijem Čonjagićem ponašao neprimereno i politički nekorektno, nepoštujući procedure, kao i da je Čonjagić nasilnim putem pokušao da sprovede sopstvene interese, u isto vreme izazivajući potpuni haos u sali.\nSNS navodi da će građanima nakon objavljivanja nemontiranog materijala biti jasno da SNS govori istinu, a da je Nebojša Zelenović ponovo pokušao da ih obmane.\nSNS naglašava da će nastaviti svim legitimnim putevima da se bori protiv "katastrovalne politike i pljačke koju sprovodi Nebojša Zelenović i njegovi koalicioni partneri".\nOd cilja da se Šabac pretvori u grad sa stabilnim društvom, društvom koje ima izvesnost u funkcionisanju GO SNS u Šapcu neće odustati, a "pljačka i manipulacija Zelenovića i njemu sličnih mora da se završi, poručili su naprednjaci Šapca.\nGO SNS u Šapcu objavio je snimak koji, kako kažu, potvrđuje njihove navode.\nDva člana izbačena iz DS, a sada tvrde da je u pitanju "montirani politički proces"


Tramp ne uspeva da zaustavi nezakonito curenje informacija - Sputnjik Srbija\n18:03 22.07.2017 Preuzmite kraći link\n„Novo curenje obaveštajnih podataka od ’Amazon Vašington posta’, ovoga puta u vezi s glavnim tužiocem Džefom Sešonsom. To je nezakonito curenje informacija… potrebno je da se prekine!“, napisao je Tramp na Tviteru.\nRanije je list „Vašington post“, pozivajući se na izvore, saopštio da je Kisljak sa Sešonsom razgovarao o Trampovoj predizbornoj kampanji.\nRazgovarali su, navodno, o stavu Trampa prema Rusiji, kao i o perspektivama razvoja odnosa dveju država. Pored toga, ambasador i savetnik su navodno razgovarali i o pravcima politike budućeg šefa Bele kuće, koji su važni za Moskvu, tvrdi list.\nPrema navodima izvora televizijskog kanala Ej-Bi-Si, glavni tužilac ne namerava da podnosi ostavku zbog ovog članka. Sešons će napustiti funkciju samo ako ga smeni šef Bele kuće, tvrdi televizijski kanal.\nPredsednik SAD kritikuje „Vašington post“ i najveću internet-prodavnicu, saopštavajući da su „Amazon Vašington post lažne vesti“.\nOve dve kompanije imaju istog vlasnika, preduzetnika Džefa Bezosa, čije se bogatstvo procenjuje na više od 85 milijardi dolara. Bezos tvrdi da nikako ne utiče na uređivačku politiku lista.\ncurenje informacija, Amazon, Vašington post, Donald Tramp


Fudbal: Super liga Srbije 2018/19, 16. kolo - Dan u Beogradu\nNaslovna » Izlasci » Sport » Fudbal: Super liga Srbije 2018/19, 16. kolo\nFudbal: Super liga Srbije 2018/19, 16. kolo\nAh Neša 8. novembar 2018. Sport Postavite komentar\nNarednog vikenda biće odigrane utakmice 16. kola Super lige Srbije a u Beogradu će biti odigrana tri meča.\nEkipa Partizana u Humskoj dočekuje goste iz Surdulice, ekipu Radnika. Gosti su na startu sezone naneli bolan poraz crno-belima, pa treba očekivati veliku borbu i veliku želju domaćina da se revanšira.\nDomaćini su u dosadašnjem toku prvenstva sakupili 30 bodova i trenutno zauzimaju 3. mesto na tabeli. Gosti su u istom periodu stigli do 15 bodova i trenutno zauzimaju 12. mesto na tabeli. Njihov prvi ovosezonski duel završen je trijumfom Surduličana rezultatom 1:0.\nMini gradski derbi igraće Zemun i Čukarički. Domaćini će pokušati da izbegnu još jedan uzastopni poraz na svom terenu. Protivnik je ekipa Čukaričkog koja u ovoj sezoni igra veoma dobro i trenutno se nalazi na 4. mestu. Gosti su osokoljeni pobedom u prošlom kolu u gostima protiv Mladosti (4:3).\nU trećoj beogradskoj utakmici u ovom kolu sastaju se Rad i Napredak. Ako ne izbori povoljan rezultat na svom stadionu, ekipa Rada bi opet mogla da se nađe u donjem delu tabele.\nPosle ovog kola uslediće mala pauza zbog obaveza reprezentacije Srbije u Ligi nacija. U Beogradu će biti odigrane dve utakmice u četiri dana: Srbija – Crna Gora (17. novembra) i Srbija – Litvanija (20. novembra).\nSuper liga Srbije – 16. kolo\nProleter – Radnički… 18.00\nMačva – Spartak… 13.00\nOFK Bačka – Voždovac… 13.00\nPartizan – Radnik… 13.00\nZemun – Čukarički… 13.00\nDinamo – Crvena zvezda… 15.00\nMladost – Vojvodina… 16.00\nRad – Napredak… 18.00\nTagovibeograd fk partizan fk rad fk zemun fudbal izlasci sport super liga srbije\nPrethodni Sedam dana u Beogradu, 8-14. novembar 2018.\nSledeći Dan primirja 2018: Radno vreme za praznik


PowerPoint nema funkciju praćenja promena kao što je ona u programu Word, ali možete primati komentare i povratne informacije od redaktora tako što ćete prvo sačuvati prezentaciju na računaru, a zatim objaviti drugu kopiju na deljenoj lokaciji, na primer OneDrive ili SharePoint. Od osoba možete da zatražite da izvršavaju promene i dodaju komentare u deljenu kopiju. Kada završe, uporedite i objedinite deljenu kopiju sa originalom sačuvanim na računaru.\nSačuvajte još jednu kopiju prezentacije sa drugim imenom na deljenoj lokaciji, na primer OneDriveili SharePoint.\nRedaktorima pošaljite e-poruku sa vezom ka prezentaciji na deljenoj lokaciji da bi mogli da počnu sa redigovanjem.\nSavet: Možda ćete morati da date dozvole redaktorima tako da mogu da pristupe prezentaciji. Pogledajte članak Deljenje datoteka i fascikli i promena dozvola.\nZatražite od redaktora da dodaju komentare na slajdove i dodaju povratne informacije u prezentaciju.\nDa biste prihvatili promenu, potvrdite izbor u polju za potvrdu pored ikone Drugi autori (takođe prikazano ispod).\nNa slajdu ćete videti ikonu Komentari kada neko ostavi komentar. Kliknite dvaput na ikonu da biste pročitali komentar.\nKliknite na dugme Sledeći da biste prešli na sledeći komentar i kliknite na dugme Prethodni da biste prešli na prethodni komentar.


Majkl Boniakovski : Korupcija i organizovani kriminal prepreke za ulazak stranih investicija u SCG - 2003-12-25\n“Politièka stabilnost je jedan od najvaznih faktora koje razmatra svaki potenicijlani ulagaè: da li narod podržava vlasti, da li su one demokratski izabrane i da li su stabilne. Takodje su važni odnosi te zemlje sa inostranstvom, odnosno susednim zemljama. Zatim, do koje mere je zemlja otvorena prema stranim investicijama, da li ih ona u stvari želi ili izbegava i pod kakvim uslovima i iz kojih politièkih ili drugih razloga. Važnost dobrih odnosa sa susednim zemljama ima posebnu težinu kada govorimo o balkanskim zemljama, odnosno Srbiji i Crnoj Gori, naroèito sada, u fazi proširenja Evropske unije i evropske ekonomske i politièke integracije. Za Srbiju - Crnu Goru , Evropska unija æe biti kljuè za njen privredni rast i strane investicije”.\nKako bi ekonomska situacija u Srbiji i Crnoj Gori mogla da utièe na priliv stranih, odnosno amerièkih investicija?\n“Postoji niz ekonomskih indikatora koji se koriste da bi se ustanovila ekonomska stabilnost jedne zemlje i njena podobnost za investicije. Jedan od najvažnijih je bruto nacionalni proizvod -- njegov rast ili stagnacija u poljoprivrednom, industrijskom i drugim sektorima, u prošlosti i sadašnjosti, kao i prognoze za buduænost. Kakva je stopa inflacije, stopa nezaposlenosti, i kakvi su rezultati celokupne privrede. To su neka od najvaznijih pitanja koji æe postviti svaki ulagaè, pre nego što se odluèi da investira“. Šta bi vlada Srbije i Crne Gore mogla da uèini da bi olakšala priliv stranih investicija?\n“Najvažnije je da vlasti uèine sve što mogu da bi olakšale ulazak stranih investicija, i u tom procesu vidim dve znaèajne prepreke: korupciju i organizovani kriminal. Da bi se uhvatilo u koštac sa time, treba uvesti stroge zakone protiv korupcije, koji æe istovremeno doprineti delotvornijoj borbi protiv organizovanog kriminala. Vlada treba takodje da ukaže na podsticajne faktore, kao što su poreske olakšice, pravnu sigurnost i eleminisanje birokratskih prepreka. Medjutim, najvažnije je da se poène sa suzbijanjem korupcije, koja u velikoj meri doprinosi poremeæaju protoka novca, usluga u robe i predstavlja najvecu opasnost za ekonoski rast i stabilnsot svake zemlje”.\nRazgovor sa Majklom Boniakovskim vodio je naš saradnik, Branko Mikašinoviæ.


Dodik: Srpska je državno pitanje Srbije – mojKontakt portal – Radio Televizija Kontakt\nDodik: Srpska je državno pitanje Srbije\nBy / 28. 11. 2013.\n“Srbija i Srpska sasvim normalno funkcionišu, bez zastoja, bez ikakvih zadnjih namjera. Srbija i Srpska su integrisane u mnogim oblastima – studenti iz Srpske u Srbiji više ne studiraju kao stranci, pacijenti ne plaćaju četiri puta veće cijene liječenja…”, istakao je Dodik.\nDodik je gostujući na Televiziji “OSM” demantovao pojedine tvrdnje da postoji sukob s vlastima u Srbiji, podsjetivši da se redovno sastaje s predsjednikom Srbije Tomislavom Nikolićem i prvim potpredsjednikom Vlade Aleksandrom Vučićem, pa čak i privatno.\n“Postoji dogovor sa Vučićem da zajedno otvorimo na Palama fiskulturnu salu Osnovne škole `Srbija`, kao zajednički projekat”, najavio je Dodik.\nPrema njegovom mišljenju, Vučić na najbolji mogući način predstavlja Srbiju i bori se da riješi postojeće probleme. “On je veoma odgovoran političar i nije mala duša i sujeta kakvi su ovi iz opozicije u Republici Srpskoj, koji pokušavaju da sve personalizuju. Vučić iz perioda kad je bio opozicija i sada kada je u vlasti – to su dvije različite priče”, naglasio je Dodik.\nKada je riječ o Kosovu, Dodik je ponovio da Srpska neće dozvoliti da BiH prizna samoproglašenu nezavisnost te pokrajine, iako je u tom smislu bilo ogromnih pritisaka, pa čak i prijetnji.\n“Kosovo je za nas i dalje sastavni dio Srbije i živa je rezolucija UN 1244, koja garantuje teritorijalni integritet. Odluka o Kosovu je na organima Srbije i mi to podržavamo”, napomenuo je Dodik.\nGovoreći o namjerama Turske na Balkanu, predsjednik Srpske ocjenjuje da su one podle, te da Turska u BiH podržava samo jednu stranu – Bošnjake muslimane i da to i ne krije.\nDodik je naglasio da je raniju vlast u Srbiji, na čelu sa Borisom Tadićem, upozoravao da je naivna u politici prema Turskoj. “Oni su čak sa Turskom, čija je ekonomija moćnija, potpisali sporazum o slobodnoj trgovini”, podsjetio je predsjednik Srpske.\nPred novi sastanak o Sejdić-Finciju: Niko se ne nada dogovoru\nPočinje “Gitar fest Banjaluka 2013”


TCR: Startna lista za Bahrein | TRKE.rs\nOrganizatori TCR Internacionalne serije objavili su listu trkača prijavljenih za prvu ovogodišnju rundu takmičenja.\nNa startu treba da se nađu 8 „seata“, 4 „golfa“, 3 „honde“, 2 „opela“, jedan „subaru“ i jedna „alfa“.\nPopunjenih sedišta je 19, a po jedan kokpit „opel astre“, „subarua STi“ i „alfa romea“ zasad je upražnjen.\nMeđu imenima novost predstavljaju dva lokalna vozača, Salman al Kalifa i Husein Karimi, koji će na svojoj domaćoj TCR rundi voziti „seat leone TCR“ holandske ekipe Bas Kuten motorsport. Pomenuti dvojac igra zapažene uloge u 2000cc čelendžu, nadmetanju koje organizuje Međunarodni autodrom Bahrein.\nSalman i Husein biće prvi arapski i bliskoistočni trkači koji će se pojaviti u TCR Internacionalnoj seriji. Bas Kuten motorsport je prošle sezone u dva navrata nastupio u ovom takmičenju, a za volanom njegovog „leona“ u Valensiji i na Salcburgringu 2015. bio je Holanđanin Bas Shauten.


SASTANAK U BIJELOJ KUĆI 4. SEPTEMBRA Mekarti: Ekonomska saradnja olakšava put ka pomirenju - Srpskainfo\nOn je za Glas Amerike, povodom predstojećeg sastanka predstavnika Beograda i Prištine zakazanog za 4. septembar u Bijeloj kući, rekao da ekonomska saradnja možda može da olakša put, naravno ne toliko brzo, ka političkom pomirenju.\nMekarti je ukazao da je krajnja pozicija Prištine zahtjev Beogradu da prizna nezavisnost Kosova i da je sve što se traži povezano sa tim zahtjevom.\nOn je naveo da, s druge strane, postoji niz pitanja za koja Beograd želi da budu riješena – pitanje nestalih osoba, nekretnine koje su bile u vlasništvu Srba na KiM, sporazum o Zajednici srpskih opština, problem u vezi sa manastirom Dečani i izgradnjom puta u zaštićenoj zoni.\nMekarti ocjenjuje da će za obje strane u pregovorima biti situacija “daj i uzmi” i da je, da bi to uspjelo, potrebno da za obje strane postoje dobrobiti koje će ih odobrovoljiti.\nNa pitanje kakav bi mogao biti ishod susreta u Vašingtonu, Mekarti je odgovorio da ne bi trebalo biti previše optimističan, pošto je riječ o prvom koraku u dugom procesu dijaloga dvije strane.\nOn ocjenjuje da je važno što je Vašington, u koordinaciji sa Evropskom unijom, uključen u proces, koji bi u političkom smislu trebalo da predvodi Evropska unija.\nMekarti ocjenjuje da je da su Albanci izrazito proamerički orijentisani, ali to ne znači da Vašington ne bi trebalo da obrati pažnju na to šta su potrebe Beograda. On takođe smatra da aktuelna američka administracija uzima u obzir i stavove Beograda u razgovorima.\nMekarti ocjenjuje da je susret u Bijeloj kući, koji se održava nekoliko dana prije sastanka predstavnika Beograda i Prištine u Briselu, može pomoći dijalog i dodaje da se čini da je od juna komunikacija između Vašingtona i Brisela poboljšanja.\nNa pitanje da li su Sjedinjene Države i Evropska unija u potpunosti usklađene u tom procesu, Mekarti je odgovorio da je trenutno stanje mnogo bolje nego što je bilo.\n– Nikada to nije savršeno, ali mislim da su odnosi u tom smislu prilično poboljšani – kaže Mekarti.\n– Mislim da je u prošlosti Vašington bio zadovoljan time što je Brisel u potpunosti vodio proces. I ne želim da kažem da Brisel trenutno ne vodi proces. Ali mislim da je bilo važno da Vašington podstakne proces i sarađuje sa Briselom u smislu njegovog napretka – rekao je Mekarti.\nNa pitanje kada bi Beograd i Priština mogli da postignu sporazum, Mekarti je odgvoorio da sporazum ne bi trebalo očekivati ove godine, ali da su mogući pojedinačni sporazumi o nekim od značajnih pitanja.\nPolitika BeogradBijela kućadelegacijepol mekartipregovoriPriština\n"PROBLEM RIJEŠITI DIJALOGOM" Fabrici potučio da s pažnjom prate dešavanja u Beogradu


Gimnazija, Sveti Arhangel Novi Sad\nSrednja škola za koju slobodno možemo reći da je namenjena svakom učeniku koji po završetku osnovne nije siguran za koju stručnu školu je zainteresovan, jer se gotovo podrazumeva da će on po završetku gimnazije svakako svoje školovanje da nastavi u okviru neke više škole ili fakulteta.\nTrenutno na teritoriji naše zemlje postoji veliki broj gimnazija različitog tipa, tako da srednja škola “Sveti Arhangel” u Novom Sadu svakome ko je zainteresovan nudi mogućnost da upiše neku gimnaziju, te može da se odluči za redovno ili vanredno školovanje, budući da ostvaruje saradnju sa mnogobrojnim gimnazijama i to različitih tipova, a koje se nalaze u celoj Srbiji. Takođe, specijalizovani smo i za dokvalifikaciju i prekvalifikaciju, što znači da će svako ko je zainteresovan moći da ono zanimanje koje je stekao prethodno promeni ili, pak da u okviru konkretnog zanimanja za koje ima diplomu izvrši nadogradnju, to jest dokvalifikuje se.\nČesto se može čuti da je svako ko završi gimnaziju praktično obavezan da nastavi školovanje, a pošto zvanično on nema konkretno zanimanje. Ipak, činjenica je da one osobe koje imaju diplomu opšte, te gimnazije društveno - jezičkog ili prirodno - matematičkog smera imaju mogućnost da se zaposle na različitim administrativnim poslovima i to bilo da je reč o radnom mestu u državnoj ili privatnoj kompaniji. Mada, mora se priznati da se obično preporučuje da po završetku gimnazije učenik odabere bilo višu školu bilo fakultet koji želi da pohađa, uzevši u obzir da on, praktično ne stiče nikakvo priznato zanimanje.\nUz mnogobrojne specijalizovane gimnazije, na teritoriji naše zemlje postoje i gimnazije opšteg tipa, kao i one u kojima se nastava odvija prema smerovima, tako da đaci odlučuju da li će pohađati prirodno - matematički ili društveno - jezički smer. Bez obzira za koji smer da se odluče, srednja škola “Sveti Arhangel”, u Novom Sadu stoji svima koji su zainteresovani na raspolaganju za sva dodatna pitanja, a vezano za nastavu u gimnaziji.\nPodrazumeva se i da svaki kandidat treba da se opredeli da li će da odabere neku od specijalizovanih gimnazija, poput matematičke, računarske, vojne i filološke ili će da se odluči za gimnaziju opšteg tipa, gde se nastava odvija samo u okviru jednog smera. Oni isto tako imaju mogućnost i da izaberu da pohađaju nastavu u okviru društveno - jezičkog smera, a gde je poseban akcenat stavljen na društvene nauke, te takođe mogu i da odaberu da se kvalifikuju u okviru prirodno - matematičkog smera, a gde je, sasvim logično mnogo više zastupljeno predmeta iz oblasti prirodnih nauka.\nKako svako po završetku gimnazije stiče diplomu četvrtog stepena, to znači da može da se odluči za neko od zanimanja koja srednja škola “Sveti Arhangel”, Novi Sad nudi, te da izvrši ili dokvalifikaciju za peti stepen ili da se, jednostavno prekvalifikuje za bilo koje drugo zanimanje četvrtog stepena.\nŠto se tiče nastave u okviru gimnazije, zastupljenost konkretnih predmeta isključivo zavisi od izbora svakog pojedinačnog kandidata, a vezano za smer, odnosno za konkretnu gimnaziju, budući da se, sasvim očekivano nastavni program koji se sprovodi u filološkoj, matematičkoj, vojnoj ili računarskoj gimnaziji bitno razlikuje u odnosu na nastavu koju predviđa gimnazija opšteg tipa ili ona u kojoj je nastava oragnizovana prema smerovima.\nU principu, u okviru svake gimnazije su svakako zastupljeni opšti predmeti, a pod kojima se podrazumevaju srpski jezik i književnost i matematika, te strani jezik i fizičko vaspitanje, a svakako kandidat ima mogućnost da se odluči da li će da pohađa versku nastavu ili građansko vaspitanje u okviru izbornog predmeta, koji je u zvaninom nastavnom programu zastupljen tokom sve četiri godine. Svakako su prirodni predmeti, naravno više zastupljeni u okviru prirodno - matematičkog smera, isto kao što su predmeti iz sfere društvenih nauka više zastupljeni u okviru nastave koju predviđa društveno - jezički smer, dok je određena ravnoteža između ove dve grupe predmeta prisutna u gimnazijama opšteg tipa. Isto tako se podrazumeva i da brojne specijalizovane gimnazije, poput vojne, računarske, filološke i matematičke, zapravo rade po specifičnom nastavnom programu, a gde se poseban akcenat stavlja na brojne stručne predmete. Ono što je posebno važno istaći jeste da u gimnazijama ne postoji praksa, barem ne u onim klasičnim, dok je naravno praktičan deo posebno zastupljen u matematičkoj i filološkoj gimnaziji, odnosno računarskoj i vojnoj gimnaziji, ali uglavnom tek u završnim razredima.\nTakođe je dobro da znate i da od skora matematička gimnazija nudi mogućnost zainteresovanim učenicima da po završetku sedmog razreda pristupe upisu, a nakon što sa uspehom reše određeni test, pa tada oni završavaju, praktično rečeno osmi razred u matematičkoj gimnaziji i dalje nastavljaju svoje školovanje prema jasno utvrđenom nastavnom programu.\nTreba pomenuti i da na teritoriji naše zemlje postoji specijalna gimnazija namenjena sportistima, a u okviru koje se poštuje nastavni program koji predviđa gimnazija opšteg tipa. Ma za koju od dostupnih dimnazija da se odlučite, imajte na umu da srednja škola “Sveti Arhangel”, u Novom Sadu može u potpunosti da ispuni vaša očekivanja, uzevši u obzir da u ponudi ima brojne obrazovne profile, koji će vam pomoći da se prekvalifikuje ili dokvalifikuje. Takođe, organizujemo ne samo vanredno, već i redovno školovanje za sve koji su za te opcije zainteresovani.\nNapominjemo i da je naša institucija u potpunosti akreditovana za sprovođenje nastave i to od strane nadležnih institucija Republike Srbije, te da se prilikom obavljanja nastave maksimalno pridržava pravila koja navodi Ministarstvo prosvete, nauke i tehnološkog razvoja. Svaki prijavljeni kandidat mora da bude svestan i činjenice da je diploma koju srednja škola “Sveti Arhangel” u Novom Sadu izdaje priznata, te da kao takva može da se koristi za upisivanje na određeni fakultet ili neku višu školu, odnosno da svaki kandidat ima aspolutno pravo da zahteva da mu ona bude upisana u radnu knjižicu, a što se vrši prema odredbama važećeg zakona.\nProfili - Gimnazija\nMeđu brojnim obrazovnim ustanovama ovog tipa, svakako se izdvaja i računarska gimnazija, budući da je školovanje u njoj prvenstveno namenjeno onim osobama k...\nU našoj školi pored opšte i filološke, postoji i matematička gimnazija. Razlika u odnosu na prethodno pomenute je u akcentu koji se stavlja na prirodne nau...\nU filološkoj gimnaziji u svima školama pa i u našoj Školi, akcenat je stavljen na učenje jezika.Pored predmeta koji za posledicu treba da imaju uspešno sa...\nOpšta gimnazija predstavlja sredinu između gimnazije prirodno – matematičkog i društveno – jezičkog smera. U opštoj gimnaziji usavršavaju se i nadogr...


Lajčak: Vučić postavlja legitimno pitanje o EU perspektivi - Politika - Dnevni list Danas\nPočetna » Politika » Lajčak: Vučić postavlja legitimno pitanje o EU perspektivi\nSpecijalni izaslanik Evropske unije (EU) Miroslav Lajčak rekao je da Brisel od predsednika Srbije Aleksandra Vučića očekuje „dalekosežnu odluku“ po pitanju Kosova, te da se srpski predsednik s pravom pita da li EU zauzvrat nudi evropsku perspektivu, prenosi danas Dojče vele.\n19Piše: Beta/FoNet 11. oktobra 2020. 11.53 Izmenjeno: 11.57\n„Očekujemo od njega da donese dalekosežnu odluku, a on se pita: Kako mogu da objasnim građanima da je to dobro za njih? Ovaj pregovarački proces je od početka bio povezan sa evropskom perspektivom zemlje i sada se Vučić pita: koliko ćemo te evropske perspektive dobiti“, rekao je Lajčak za austrijski Viner cajtung.\nNa pitanje novinara bečkog lista da li za dogovor nedostaje motivacije, jer države EU godinama nisu zainteresovane da prime nove članice, što je kritikovao i Aleksandar Vučić, Lajčak je ocenio da srpski predsednik „postavlja legitimno pitanje“.\nLajčak je rekao da je najteže bilo da se dijalog „uopšte ponovo pokrene“, a ponovio da je cilj obavezujući obuhvatni sporazum.\n„Trenutno diskutujemo o veoma kompleksnim temama među kojima su finansijska potraživanja i vlasnička prava“, rekao je Lajčak.\nPrema njegovim rečima već završen predlog teksta o prognanim i nestalim osobama kao i o ekonomskoj saradnji, ali kako je dodao, da i tu „važi načelo da ništa nije dogovoreno sve dok ne bude dogovoreno“.\nOn je istakao pitanje Zajednice srpskih opština koja je, kako je podsetio, već dogovorena sporazumima 2013. i 2015. godina, ali oni nisu sprovedeni.\n„To je veoma osetljiva tema o kojoj se oglasio i kosovski Ustavni sud – to mišljenje se mora uzeti u obzir. Ali pitam one koji kažu da sada nije pravi trenutak za to: ‘Kada, ako ne sada? Pa sami ste potpisali dogovor“, rekao je Lajčak.\nSlovački diplomata ukazao je da balkanske zemlje očekuju evropsku perspektivu, a EU očekuje da one na tome ozbiljno rade, što je po njegovoj oceni, „princip kokoške i jajeta“.\n„Možemo da se međusobno optužujemo, ali to nikome ne koristi“, dodao je Lajčak.\nNavodeći da izveštaji Evropske komisije o napretku jasno pokazuju da se u regionu „izgubio reformski elan“, Lajčak je rekao da zemljama Zapadnog Balkana „mora biti jasno da prijem u EU zahteva mnogo rada i da niko ne dobija članstvo tek tako“.\n„Ali, uskoro bi trebalo da počnu pregovori sa Severnom Makedonijom i Albanijom, uvedena je nova metodologija u razgovorima o proširenju. Politička vizija je ponovo tu“, dodaoje Lajčak.\nMinistri EU sutra o dijalogu Beograda i Prištine\nMinistri inostranih poslova zemalja članica Evropske unije (EU) će sutra raspravljati o dijalogu o normalizaciji odnosa između Srbije i Kosova, što će biti prva rasprava na ministarskom nivou otkako EU ima specijalnog predstavnika Miroslava Lajčaka koji se bavi direktno ovim procesom.\nKako javlja Radio slobodna Evropa, očekuje se da će on podneti izveštaj šefovima evropskih diplomatija, a briselski zvaničnici su najavili da će Lajčak potom, iduće nedelje, otputovati u Beograd i Prištinu kako bi razgovarao sa tamošnjim političarima, kako je rečeno u Briselu, o „deblokadi“ pitanja Zajednice srpskih opština na Kosovu (ZSO).\n„Politička situacija na Kosovu je prilično krhka. Bilo je nekih izjava koje su dovodile u pitanje da li je ZSO na agendi. Možemo imati razumevanja za ovu situaciju za određeni period, ali se radi o temi koja mora da bude na agendi, budući da je ovo obaveza koju je Kosovo preuzelo i nije sprovelo“, rekli su novinarima zvaničnici koji su upućeni u proces pregovora Beograda i Prištine.\n„Postignuti dogovor (u Vašingtonu) nije nam ni koristio, ni štetio“, rekao je jedan briselski zvaničnik.\nOvaj zvaničnik tvrdi da dogovor u američkoj prestonici ima nekoliko zanimljivih i dobrodošlih elemenata, „poput studije izvodljivosti o jezeru Gazivode“, ali i ima nekih stvari koje već postoje u briselskom procesu, poput finansiranja raznih projekata za povezivanje od EU ili priznanja diploma.\n„Cilj ovog dijaloga je približavanje Srbije i Kosova Evropskoj uniji. Odluka o otvaranju ambasade u Jerusalimu čini suprotno“, upozorio je ovaj evropski zvaničnik, prenosi RSE.\nAleksandar Vučić, Dijalog Beograda i Prištine, EU, Kosovo, Miroslav LajčakBeograd/Brisel\n11. oktobra 2020. u 11.31\nMože biti, a ne mora…\n11. oktobra 2020. u 11.38\nSrbija se nece odreci Kosovo zarad ulaska u EU.\n11. oktobra 2020. u 13.21\nLepa moja srpska jezika\n12. oktobra 2020. u 06.14\nPoentu smo razumeli, Srbija se nikada neće odreći dela svoje teritorije, i kolevke svoje države – Kosmeta.\n12. oktobra 2020. u 23.15\nOtkud to da je baš Kosovo „kolevka srpske države“? Prelistajte nacionalnu istoriju!\n11. oktobra 2020. u 13.36\nTo i vi treba da pitate tog vuciça jer su za dve godine otvorili jedno poglavlje.\nKako on misli da Srbija postane clanica EU kad ni dva poglavlja ne zna da otvori?\nOdrekli se Kosova i Metohije ili ne Vuciç i nazadnjaci nam ostaju tako da se ne isplati jer njima nije u interesu da Srbija u opste opstane kao drzava a kamo li da udje u EU.\n11. oktobra 2020. u 14.06\nVučić će pre priznati Kosovo, nego što će poboljšati ljudska prava i vladavinu zakona u Srbiji. Od ispitivanja porekla imovine nema ništa, jer nije lud da pola partije otera u zatvor.\n11. oktobra 2020. u 18.48\nNece niko priznati tzv kosovo\n11. oktobra 2020. u 16.53\npola sveta i 5 člancia EU ne priznaje Kosovo*, te mišljenja „ustvnog suda“ ne bi trebalo da budu relevantne….\n11. oktobra 2020. u 18.33\nPredsednik drzave koja nema legitimnu i legalnu skupstinu, a i sam je postao predsednik na izborima na kojima je isto bilo kradje postavlja pitanje nekoj tamo EU koja nas ovakve nece, a opet to je u interesu ovih kriminalaca na vlasti. Znaci cista demagogija Vucica, a sa druge strane zamajavanje EU, kao nesto se radi po tom pitanju. Ovakva zemlja kakva je sad ce za nekih 50ak godina ovim tempom da nestane.\n11. oktobra 2020. u 18.40\nNormalno da Vucic pita a sta Srbija dobija. Pa dosta je bilo da Srbija sve ispunjava, a da dobija mrvice.\n11. oktobra 2020. u 20.18\nSrbija neće pristati na ucene i pritiske po pitanjju KiM. Branićemo interese našeg naroda.\n11. oktobra 2020. u 22.12\n„…niko ne dobija članstvo tek tako“\nOsim Bugarske i Rumunije, koje su upravo dobile to članstvo „tek tako“. Sve se može kad se hoće. U prevodu, kad je (nečiji) interes dovoljno veliki.\n12. oktobra 2020. u 23.17\nZašto lupetate? I Bugarska i Rumunija su ispunile SVE zahteve koje je Unija u tom trenutku postavljala za prijem!\nPriznanje Kosova tada nije bilo na spisku…\n12. oktobra 2020. u 05.49\nNakon postignutog Vašingtonskog sporazuma i EU je potpuno jasno i dokaz da naša zemlja ima veliku želju za kompromisnim rešenjem oko pitanja KiM, normalizacije odnosa, mira i stabilnosti u regionu. Tako da oni treba pre svega da pritisnu Prištinu da bude kooperativna.\n12. oktobra 2020. u 06.12\nOnda vi dajte legitimni odgovor, da vidimo kad ulazimo u EU,jer smo to u potpunosti zaslužili.\n12. oktobra 2020. u 06.13\nMi smo dali puno, a ništa nismo dobili zauzvrat, EU mora da ubrza celu proceduru.\nEU nije zainteresovana za primanje novih članica, to je osnova svega.\nMirko Miro kaže:\n12. oktobra 2020. u 08.33\nNaravno da je legitimno i stvar kompromisa jer Srbija je uvek spremna na isti. Ucene i prisile ne prolaze jer je Srbija izgradjena zemlja koja nije zavisna od okruženja


Vazduh najzagađeniji u Boru, Nišu, Novom Sadu, Užicu | MEDIJA CENTAR BOR - Borski Info - centar - Gradjanska čitaonica Evropa\nVazduh najzagađeniji u Boru, Nišu, Novom Sadu, Užicu\nKada je u pitanju kvalitet vode, 85 odsto voda u Srbiji je u rangu prve i druge kategorije, dok je ostatak u rangu treće i četvrte, javlja Tanjug.\nU oblasti životne sredine načinjeni su pomaci, a kada su u pitanju parametri vazduh je najboljeg kvaliteta u Paraćinu, Kopaoniku, Kameničkom Visu, Valjevu, Vranju, Zaječaru, Kikindi, Kosjeriću, Kostolcu, Kruševcu, Leskovcu, navodi se u Izveštaju o stanju u oblasti životne sredine u Srbiji u 2010. godini, koji je prihvatio Odbor za zaštitu životne sredine Skupštine Srbije.\nNa sednici tog odbora rečeno je da je izveštaj realan, sveobuhvatan i pruža punu podršku resornom ministarstvu i Agenciji za zaštitu životne sredine u sprovođenju politike zaštite životne sredine.\nU izveštaju se navodi da kada je u pitanju kontrola vazduha, on je umereno zagađen, odnosno u rangu „druge kategorije“ u Beogradu i Pančevu, a prekomerno zagađenje, odnosno „treća kategorija“ kvaliteta je zabeležena u Boru, Nišu, Novom Sadu, Užicu i Zrenjaninu.\nGlavne posledice zagadajenja vazduha su sagorevanje fosilnih goriva u termoelektranama u Obrenovcu, Kostolcu, Velikim Crljenima, kao i zbog industrijskih aktivnosti u Boru, Pančevu i Smederevu, navodi se u Izveštaju.\nDirektor Agencije za zaštitu životne sredine Momčilo Živković kazao je na sednici skupštinskog odbora da je postignut napredak u svim oblastima životne sredine i da je tome doprinelo usvajanje seta ekoloških zakona 2009. godine.\nOn je kazao da je značajno to što je radi bolje kontrole kvaliteta vazduha postavljeno 39 automatskih mernih stanica u Srbiji i da takav sistem omogućuje da se u realnom vremenu sakupe relevantni podaci.\nŽivković je kazao da su premašeni nacionalni ciljevi kada je u pitanju sakupljanje i ponovno korišćenje ambalažnog otpada .\n„Rešili smo pitanje monitorninga vazduha, a sada je na redu da se reši pitanje monitoringa voda“, kazao je Živković dodajući da je agencija bila uključena u različite međunarodne projekte.\nKada je u pitanju kvalitet vode, 85 odsto voda u Srbiji je u rangu prve i druge kategorije, dok je ostatak u rangu treće i četvrte, navodi se u Izveštaju i dodaje da su najveći zagađivači voda komunalni i industrijski izvori.\nNa sednici odbora bilo je reči i o energetskoj efikasnosti, a ministar životne sredine, rudarstva i prostornog planiranja Oliver Dulić je u uvodnom izlaganju rekao da bi u Srbiji trebalo formirati mehanizam finansiranja energetske efikasnosti jer spada u grupu energetski neefikasnih zemalja.\nOn je kazao da će u narednom periodu građanima biti ponuđeni subvencionisani krediti za unapređenje energetske efikasnosti, odnosno izolaciju fasada na objekatima u kojima žive.\nOsim Izveštaja o stanju u oblasti životne sredine, članovi odbora razmatrali su Predlog zakona o izmenama i dopunama Zakona o Fondu za zaštitu životne sredine i prihvatili dva amandamana od sedam podnetih.\nPrethodni članakCigarete skuplje od januara za 10 dinara?Sledeći članakRTB BOR NE DUGUJE SAMO EPS-u


Vlada Republike Srbije usvojila je danas nove mere koje je Krizni štab za zaštitu zdravlja stanovništva od zarazne bolesti COVID-19 predložio na jučerašnjoj sednici, a koje će stupiti na snagu u nedelju, 20. decembra.\nNove mere odnose se na ulazak kako domaćih, tako i stranih državljana u našu zemlju. Imajući u vidu novogodišnje i božićne praznike, od kojih nas deli još malo vremena, očekuje se tradicionalno veća frekvencija ljudi na svim graničnim prelazima.\nU cilju sprečavanja širenja koronavirusa, ranog otkrivanja zaraženih osoba i zaštite zdravlja svih stanovnika Srbije, Vlada je usvojila sledeće mere:\nUlazak u Srbiju biće dozvoljen samo uz negativan PCR test, ne stariji od 48 časova.\nDržavljani Srbije koji ne poseduju negativan PCR test moraju biti u kućnoj izolaciji 10 dana. Oni se mogu testirati u Srbiji i ukoliko njihov PCR test bude negativan, više neće biti u obavezi da budu u kućnoj izolaciji.\nCena testiranja na lični zahtev za strane državljane od danas iznosi 18.000 dinara, dok je za državljane Srbije cena do kraja godine nepromenjena i ona iznosi 6.000 dinara. Od 1. januara 2021. godine, cena testiranja na lični zahtev za domaće državljane iznosiće 9.000 dinara.\nVlada Srbije apeluje na sve građane koji žele da se testiraju na lični zahtev da zakazivanje testiranja obave isključivo elektronskim putem. U skladu sa povećanim brojem testiranja na lični zahtev, koje se očekuje u narednim nedeljama, elektronsko zakazivanje je od dragocene pomoći kako bi se izbegle gužve i redovi ispred kovid ambulanti i sprečio rizik od potencijalnog zaražavanja građana.\nGrađani, strani državljani sa odobrenim boravkom u našoj zemlji, kao i strani državljani bez odobrenog boravišta (turisti), mogu na jednostavan i brz način da zakažu termin u nekoj od 26 laboratorija u 23 grada i opštine u Srbiji na adresi eUprave - https://euprava.gov.rs/usluge/6096 .\nDa bi se koristila usluga eZakazivanje za PCR testiranje na lični zahtev, nije potrebno da se građani registruju na portalu eUprava. Potvrdu da ste uspešno zakazali termin dobijate na imejl koji ste naveli, kao i SMS poruku.\nVlada Srbije još jednom apeluje na sve građane Srbije da budu odgovorni i da vode računa o svom i zdravlju svojih najmilijih. Poštovanje preventivnih mera i dalje ostaje jedini siguran i dokazan način zaštite od koronavirusa.\nNošenje maske u zatvorenim prostorima, održavanje razdaljine, kao i redovna higijena ruku i dezinfekcija prostora, od ključnog su značaja za sve nas i jedini put do očuvanja našeg zdravlja.


POTVRĐENA VEZA IZMEĐU UNOSA ALKOHOLA I MANJEG VOLUMENA MOZGA | Hayat.ba\nIstraživanja su pokazala kako postoji povezanost između visokog unosa alkohola i smanjene bijele i sive materije u mozgu. Do sada je većina stručnjaka tvrdila da konzumiranje alkohola dovodi do smanjenja volumena mozga.\nNedavno je tim naučnika sa Sveučilišta Washington proveo istraživanje koje ukazuje kako alkohol možda nije krivac za manji obujam mozga.\nUmjesto toga, istraživanja pokazuju da smanjeni volumen mozga i predispozicija za konzumiranje većih količina alkohola mogu imati isti osnovni uzrok- genetiku, piše Medical News Today.\nNaši rezultati ukazuju da se povezanost između konzumiranja alkohola i smanjenog obujma mozga pripisuje zajedničkim genetskim faktorima. Studija je impresivna jer koristi različite pristupe i tehnike analize podataka kako bi došla do zaključaka koji se poklapaju – kaže viši autor Ryan Bogdan.


U šest saobraćajnih nezgoda: Pet lakše i jedno lice teže povređeno, za kikindsku policiju puno posla · gradski.online\nU šest saobraćajnih nezgoda: Pet lakše i jedno lice teže povređeno, za kikindsku policiju puno posla\nKIKINDA- Ni poslednji februarski vikend na kikindskim ulicama i putevima nije prošao bez saobraćajnih nezgoda, ali i sankcionisanja neodgovornih vozača.\nNa području Područne policijske uprave u Kikindi, prethodnog vikenda, dogodilo se šest saobraćajnih nezgoda u kojima je jedno lice zadobilo teške telesne povrede, dok je pet osoba lakše povređeno.\nOd šest saobraćajki, dve su prošle samo sa manjom materijalnm štetom. Ukupna pričinjena materijalna šteta se procenjuje na oko 60.000 dinara.\nSaobraćajne nezgode su se dogodile zbog vožnje pod dejstvom alkohola, neprilagođene brzine i radnje vozilom. Zbog učinjenih saobraćajnih prekršaja, zahtevi za pokretanje prekršajnog postupka podneti su protiv 15 učesnika u saobraćaju, a izdata su 53 prekršajna naloga.\nIz saobraćaja je zbog upravljanja vozilom pod dejstvom alkohola isključeno sedam vozača. U trajanju do 12 časova, zadržani je šest vozača jer je izmerena količina alkohola u organizmu prelazila granicu od 1,20 mg/ml alkohola u organizmu.\nTakođe, otkrivena su tri prekršaja nepoštovanja brzine kretanja vozila, devet prekršaja nekorišćenja sigurnosnog pojasa i 51 ostali prekršaj.\nPrethodnoNa Dan Gimnazije “Dušan Vasiljev”: Biće proglašen laureat književne nagrade, sedam naslova u užem izboru\nSledećePlivačice i plivači “Velike Kikinde”: Iz Novog Sada doneli 19 medalja, obradovali nas Aleksa, Teodora…


Povećava se obim doznaka koje bh. dijaspora šalje prema BiH – TVSA.BA\nPonedjeljak, 16 Maja, 2022 6:36\nNaslovna/Vijesti/Biznis/Povećava se obim doznaka koje bh. dijaspora šalje prema BiH\nPetak, 12 Juna 2020, 10:46\nPrema podacima Centralne banke Bosne i Hercegovine, ukupni tekući transferi (personalni i ostali transferi) iz inostranstva u 2019. godini iznosili su 4,29 milijardi KM.\nOd tog iznosa, 2,95 milijardi KM otpada na personalne transfere (novčane doznake iz inostranstva), a na ostale tekuće transfere, u koje spadaju i penzije iz inostranstva, 1,34 milijarde KM, kazali su u CBBiH.\nPonedjeljak, 25 Aprila 2022, 17:33\nDelić za Špicu: Pozivam općine da ponište odluke o visini komunalnih taksi\nDanas rješavanje problema sa matičnim knjigama ?\nTVSA: Pogledajte pravila za putovanja u i izvan BiH


Dan Evrope proslavljen u okviru projekta EUteka - EU Delegacija u Srbiji\nPovodom obeležavanja #DanEvrope u Biblioteci je održan kviz EVROPA I MI za učenike srednjih škola sa teritorije Opštine.#EUzaTebe #EUteka @EUICBG #BibliotekaKraljevo pic.twitter.com/BVRwcbO0yX\nU istom gradu, aktivnosti je imala i biblioteka „Radoje Domanović“. Tamo su u prepodnevnom delu, srednjoškolci saslušali predavanje o istoriji, a potom odgovarali na pitanj u nagradnom kvizu. Nastojaćemo da obezbedimo sve uslove da Evropa dođe kod nas, poručio je jedan od učesnika. U večernjim satima, predavanje je održao istoričar Dejan Ristić, sa akcentom na očuvanju kulturnog nasleđa.\nSrednjoškolci iz prvog razdred gimnazije u Narodnoj biblioteci „Dr Dušan Radić“ u Vrnjačkoj Banji pogledali prezentaciju i upoznali se sa osnovnim evropskim vrednostima i sa istorijskim okolnostima koje su dovele do osnivanja Evropske unije.


Kako da se izborite sa adolescencijom vašeg deteta? | Edukacija\nDepresija kod dece 24/03\nO ovome ne morate da razgovarate sa detetom! 25/03\nUkoliko ste roditelj novog srednjoškolca pripremite se, jer ovo će biti veoma neobičan period, koliko u vašim toliko i u njihovim životima.\nU ovom periodu deca najviše razvijaju svoju ličnost, pa samim tim prolaze kroz razne vidove društvenih nesigurnosti, pritisaka, puberteta i definisanja svojih stavova.\nAko se pitate da li će ovaj period biti težak, odgovor je svakako da će biti puno “borbe” sa detetom u periodu adolescencije. Da, biće teško ali možete naći puno načina da uživate u ovom periodu isto kao što to mogu učiniti vaša deca.\nOvaj period utiče na svu decu različitim intenzitetom. Adolescenti su uglavnom izloženi dozi nesigurnosti i zbunjenosti, što im se nije ranije dešavalo. Ta ista nesigurnost i zbunjenost najviše utiču na poriv srednjoškolaca da se istaknu u odnosu na druge u potrazi za društvenim odobravanjem, a samim tim i nekom dozom emotivne sigurnosti. Reuzultat svega toga je ipak, ogromna konkurencija dece sa sličnim ili istim porivima.\nAdolescenti se konstantno bore za pažnju među vršnjacima u školi pa i kod kuće u porodici. Iako dete u ovom periodu može pokazivati da ne želi pažnju roditelja, ovo je period kada bi trebalo da se držite jedni drugih više nego ikada. Kao roditelji morate sve vidove komunikacije držati otvorenim i to ne znači uvek samo razgovor. Nekada to znači slušati i stvarati situacije u kojima ćete biti slušalac i pustiti da vam se dete otvori i razgovara sa vama o temama koje želi.\nSama činjenica da dete zna da mu je roditelj na raspolaganju, daje mu razlog da razgovara sa vama ukoliko ima potrebu za tim. Iako je težak i krivudav, put adolescencije jedini vodi iz detinjstva u zrelost, a ukoliko deca imaju roditelja za saputnika mogu napraviti pravo skretanje ka svetlijoj budućnosti i zrelosti u svim bitnim aspektima života.\nIzbegavajte greške u vaspitanju\nTAGS: adolescencija kod deceadolescencija kod srednjoskolacaKako da se izborite sa adolescencijom vašeg detetakako se izboriti sa adolescenijom detetapubertet kod dece


Pametni gradovi i zelene tehnologije nisu više samo vizija budućnosti, a srpska firma Nanobile radi upravo na jednom od tih rešenja. Predstavljamo vam njihov sistem za 'pametno' parkiranje i saobraćaj.\nIdeja za Nanobile nastala je 2018. godine u Novom Sadu zahvaljujući poslovnom konceptu čiji je osnivač naš sagovornik Bogdan Ćirić. Njegova ideja bila je da uveze senzore iz inostranstva i ponudi ih na domaćem tržištu. “Što sam više istraživao, to sam više shvatao da su cene na tržištu velike, i tada sam počeo da okupljam tim i da sa njima razvijam proizvod tj. rešenje, drugačije i inovativnije od dostupnih u to vreme, pre svega zelenije“, otkrio nam je Bogdan.\nKako mu je ovo bila treća kompanija čiji je osnivač, imao je dosta iskustva iz domena preduzetništva, ali je do tada bio u sektorima poslovnog razvoja i konsaltinga. Kako nam je iskreno rekao, pre toga nikada nije imao dodirnih tačaka sa startap scenom i načinom rada pa je, kao i čitav tim, učio usput.\nSve to učenje, ulaganje znanja i vremena, ali i želje da se nešto promeni u okolini i zajednici, dovelo je do osnivanja startapa Nanobile koji je nagrađivan i od strane CESA-e. Bogdan nam, u nastavku teksta, otkriva detaljnu priču o tome kako danas izgleda startap, na čemu tačno rade i kako su zamislili svoje biznis ideje, ali i planove za dalje usavršavanje i tržišno širenje.\nIntegracija rešenja u Srbiji nakon epidemije, pa širenje na region\nVeć na početku, naš sagovornik nam je otkrio da se čitav tim koji stoji iza Nanobile-a i dalje drži startap načina razmišljanja i trude se da održe porodičnu i prijateljsku atmosferu. “Život i rad kod nas liči na seriju Silicon Valley, mislim da je tako u svakom startapu koji se razvija”, dodao je Ćirić. Trenutno, Nanobile čini desetak ljudi koji su podeljeni po sektorima biznis i finansije, IT i mehanika i elektronika.\nSvi ovi ljudi zaduženi su za razvoj kompleksnih rešenja za urbane sredine. Zapravo, rade na integrisanom rešenju za pametan parking i saobraćaj, koje je u stvari hardversko-softverski sistem namenjen pre svega gradovima, opštinama, ali i šoping centrima, aerodromima, privatnim parkinzima u sklopu zgrada, parking garažama, i biznisima koji nude parking svojim klijentima ili zaposlenima. Međutim, na koji način oni rade? Bogdan nam objašnjava:\nRešenje rade na bazi IoT i AI tehnologija, gde putem senzora i stubova postavljenih na sama parking mesta daju podatke u realnom vremenu vozačima putem besplatne aplikacije o tome gde imaju slobodna parking mesta i opciju da rezervišu parking. Osim toga, pruža im i navigacioni sistem u aplikaciji, kao i sistem za plaćanje parkinga.\nNa ovaj način vozačima smanjujemo vreme koje im je potrebno da nađu parking mesto, ali i potrošnju goriva (novca) i pružamo im aplikaciju na koju mogu da se oslone. Što je najvažnije, svi zajedno smanjuju emisiju štetnih gasova u našim gradovima i samim tim ih činimo čistijim.\nKako je Nanobile fokusiran na razvoj rešenja za pametne gradove i na zelene tehnologije, pored rešenja za saobraćaj i parking ovaj tim razvija i rešenja pametnog osvetljenja, zatim senzore za merenje kvaliteta vazduha, kao i razne druge softvere na bazi IoT tehnologije i veštačke inteligencije, o čemu ćemo, nadam se, imati priliku da sa Ćirićem razgovaramo u bliskoj budućnosti.\nZanimljivo je ipak da do ovog trenutka Nanobile nije implementirao svoje rešenje u realnim uslovima s obzirom na to da je zdravstvena kriza i situacija sa epidemijom značajno usporila i onemogućila pregovore o primeni rešenja u zemlji. Kako smo uspeli da saznamo, prve planirane implementacije pilot projekata pomenutih rešenja su u prvom i drugom kvartalu 2021. godine i trebalo bi da budu kako u Srbiji tako i u zemljama u okolini poput Hrvatske, Slovenije i Bosne i Hercegovine.\nIako ima ambiciozan plan da se širi i van granica zemlje, istina je da Nanobile ima i jaku konkurenciju u vidu firmi kao što su Libelium, EasyPark i Parklio. Međutim, naš sagovornik nam je otkrio koje su to zapravo prednosti domaćeg startapa koje ga izdvajaju od ostalih:\nPrvenstveno to što nudimo pored pregleda dostupnosti parking mesta i hardversku rezervaciju istih. Takođe nudimo prvi potpuno autonomni AI sistem parking menadžmenta i upravljanja cenama parkinga. Sem toga razlikujemo se po tome što koristimo materijale za kućišta naših uređaja napravljenje od reciklirane kompozitne plastike koja se stoprocentno može reciklirati ponovo, što nam daje mogućnost da imamo cirkularnu i jeftinu proizvodnju.\nTim je trenutno u potrazi za investicijom\nRad ovog startapa nije ostao nezapažen, pa su tako dobili razna priznanja i nagrade, a poslednje od njih jeste priznanje od strane kompanije Deloitte koji je Nanobile prepoznao i smestio u Central European Fast 50, tačnije u kategoriju Impact Stars, istu onu u kojoj su prepoznate velike hrvatske kompanije kao što su Rimac Automobili, Bolt, čak i Infobip, što ovoj domaćoj firmi mnogo znači, a Bogdan tom prilikom kaže:\nNagrade donose prvenstveno dobar marketing, interesovanje ljudi za kompaniju i nove poslovne kontakte i da, svaka nagrada nam je pomogla da napravimo bar jedan korak dalje u poslovanju i rastu. Nagrade koje smo do sada dobili su u kategorijama Pametnih Gradova i Social Impact-a. Dobijanje nagrada znači da je ovo što radimo dobro i da smo na dobrom putu, uvek nam dobro dođu kao motivacija i podstrek za dalje.\nPred sam kraj razgovora, bliže smo se fokusirali o tome na koji način je zamišljen biznis model, kao i na koji način je organizovano finansiranje startapa. Ćirić nam otkriva da, pored toga što će imati prihode od prodaje hardvera i implementacije rešenja, kompanija će prihodovati i mesečno od održavanja rešenja, a planiraju i da ponude dodatne servise u okviru postojećih rešenja.\nSa druge strane, Bogdan nam je rekao da se Nanobile do sada samostalno finansirao iz privatnih izvora, ali ne krije i to da je tim trenutno u potrazi za investicijom od 500.000 evra koje bi usmerili ka razvoju proizvodnje, zatim ka prodaji, implementaciji i marketingu, R&D-u, kao i ljudskim resursima.\nDakle, planova ima zaista dosta, a u narednim godinama Bogdan Nanobile vidi kao smart city hub, kompaniju koja će nuditi pakete pametnih rešenja za gradove i biti čak i sistem integrator rešenja drugih kompanija. Zapravo, njihov cilj je da gradove učine pametnijim, zelenijim i čistijim, a u tome moraju zaista svi učestvovati – kako bismo kao krajnji rezultat imali zdraviju i napredniju životnu okolinu.


Premijer Federacije BiH Fadil Novalić, suspendovani direktor Federalne uprave civilne zaštite Fahrudin Solak i vlasnik "Srebrene maline" Fikret Hodžić, glavnoosumnjičeni u aferi "Respiratori", sprovedeni su danas u zgradu Tužilaštva BiH u Sarajevu.\nSva trojica su u četvrtak u SIPA-i saslušani u vezi sa kupovinom 100 sumnjivih respiratora iz Kine po cijeni od 10,5 miliona maraka. Oni su osumnjičeni za krivična djela udruživanje radi činjenja krivičnog djela, pranje novca, krivotvorenje službene dokumentacije, zloupotrebu položaja i primanje dara i drugih oblika koristi. Očekivano, najglasnije reakcije su stigle iz njegove stranke.\nU SDA tvrde da se radi o dobro smišljenoj i koordinisanoj akciji sa elementima državnog udara. Za lidera stranke, Bakira Izetbegovića, hapšenje predstavlja nastavak udara Tužilaštva BiH na Bošnjake. Srpski član Predsjedništva BiH, Milorad Dodik, na ovo odgovara da je simptomatično da kada Tužilaštvo BiH otvori neki predmet protiv Bošnjaka tada je, kako kažu, na sceni državni udar i progon Bošnjaka. Dodik je dodao da za političko Sarajevo pravosudne institucije valjaju samo kada udaraju na Republiku Srpsku.\n"Kako to nije bio državni udar kada su vođeni razni predmeti protiv Srba, pa na kraju krajeva i protiv mene su bili namješteni razni sudski procesi bez bilo kakvih dokaza? Kako tada niko od bošnjačkih političara nije rekao da je na sceni državni udar? Pa i političari iz reda hrvatskog naroda bili su predmet raznih sudskih postupaka i svi su ćutali, tada su bošnjačkim političarima valjali i Sud i Tužilaštvo", kaže srpski član Predsjedništva BiH, Milorad Dodik.\nMinistar bezbjednosti BiH, Fahrudin Radončić, poručio je da se mora istražiti svaki kriminal i da svi moraju biti sankcionisani - a da će konačnu dati tužioci. Hrvatski narodni sabor je pozdravio "napore pravosudnih i policijskih institucija u aferama koje potresaju Federaciju BiH", i dodao da "pravna država, poštovanje Ustava i zakonskih propisa nema i ne smije imati alternativu". Predsjedavajući Predsjedništva BiH, i Novalićev stranački kolega, Šefik Džaferović, kaže da je duboko uvjeren da federalnog premijera nema ni u kakvim kriminalnim aktivnostima.\n"Ovdje, ili je u pitanju, ako postoje činjenice onda je u pitanju teški kriminal, ili ako ne postoje činjenice, postoje neke paušalne ocjene, ili je u pitanju instrumentalizacija tužilačko-policijskih agencija na nivou BiH u političke svrhe, što može biti jako opasno po ovu zemlju", kaže Šefik Džaferović, predsjedavajući Predsjedništva BiH.\nZbog Novalićevog hapšenja, nije održana za danas najavljena sjednica federalne Vlade. Umjesto redovne sjednice, održana je telefonska, na kojoj je donesena odluka da se u nedjelju 31. maja na teritoriji tog entiteta ukida stanje nesreće uzrokovano pojavom korona virusa.


Prijem za veterane FK "Crvena Zvezda" i "Borac" | Banjaluka.net\nPrijem za veterane FK “Crvena Zvezda” i “Borac”\nPredsjednik Vlade Republike Srpske Radovan Višković organizovao je danas u Banjaluci prijem za veterane fudbalskih klubova “Crvena zvezda” i “Borac”, povodom odigravanja humanitarne utakmice, čiji je organizator Fondacija “Djeca nam se rađala”.\nVišković je zahvalio veteranima “Crvene zvezde” i “Borca” što su se rado odazvali pozivu da odigraju humanitarnu utakmicu, koja ima za cilj promociju nataliteta u Republici Srpskoj, saopšteno je iz Biroa Vlade Srpske za odnose sa javnošću.\nPremijer je upozano goste o pronatalitenoj politici u Republici Srpskoj i mjerama koje u tom pravcu preduzima Vlada Srpske, te istakao da je u promociji nataliteta važan angažman svakog građanina.\nDanašnjem prijemu prisustvovali i predsjednik Fudbalskog kluba “Crvena zvezda” Svetozar Mijajlović, nekadašnji predsjednik “Crvene zvezde” Dragan DŽajić, te predsjednik fondacije “Djeca nam se rađala” Vlado Đajić.\nNa Gradskom stadionu u Banjaluci danas se održava humanitarna utakmica veterana fudbalskih klubova beogradske “Crvene zvezde” i banjalučkog “Borca” s ciljem podizanja svijesti o značaju povećanja nataliteta u Republici Srpskoj.


23. Jan 2001 19:50 (GMT+01:00)\nPonovljeni nalozi iz Haga\nUhapsite Miloševića, Milutinovića...\nHAG (Beta) - Međunarodni krivični tribunal za bivšu Jugoslaviju u utorak je ponovo uputio vlastima u Beogradu naloge za hapšenje i prebacivanje u Hag Slobodana Miloševića, MilanaMilutinovića, Nikole Šainovića, Dragoljuba Ojdanića i Vlajka Stojiljkovića, optuženih za zločine protiv čovečnosti nad kosovskim Albancima u prvoj polovini 1999. godine.\nTribunal je saopštio da je sudija Dejvid Hant ponovo izdao naloge za hapšenje petorice bivših najviših funkcionera Srbije i SRJ.\nSudija Hant imao je u vidu da je "u skladu sa rezolucijom 827 Saveta bezbednosti UN Savezna Republika Jugoslavija dužna da u potpunosti sarađuje sa Međunarodnim tribunalom i da ispuni svaki njegov nalog izdat na na osnovu člana 29 Statuta" tribunala.\nU saopštenju se navodi da su nalozi za hapšenje i prebacivanje u Hag Miloševića i ostale četvorice optuženih upućeni saveznom ministru pravde SRJ, svim članicama UN i Švajcarkoj 24. maja 1999. godine, kada je optužnica protiv njih podignuta.\nSudija Hant ponovo je izdao naloge za hapšenje na zahtev glavnog tužioca od 22. januara, a polazeći od toga da je Generalna skupština UN rezlucijom 55/12 od 10. novembra 2000. godine podržala jugoslovenski zahtev za prijem u UN.\nUz naloge za hapšenje i prebacivanje optuženih u Hag sudija Hant je zatražio od jugoslovenskih vlasti da ispitaju i utvrde da li na teritoriji SRJ petorica optuženih imaju "imovinu, i ukoliko imaju, da je privremeno zamrznu do hapšenja optuženih, što neće biti na štetu trećih strana".


Kreativni centar: Savladavanje dragocenih životnih lekcija | CityMagazine\n„Šah je divna društvena igra koja mi je pomogla da naučim sve o tome šta je strpljenje, koje mi je nedostajalo kao maloj. Uživam dok igram šah, ali još više uživam u tome da prenesem znanje najmlađima i da im pomognem da se kroz šah osamostale, da nauče životne lekcije i da se razviju u kompletne ličnosti“, reči su Marije Lukić, međunarodnog šahovskog sudije, predsednice Prvog srpskog šahovskog saveza i recenzentkinje izdanja Kompletna knjiga o šahu. U ovom ilustrovanom priručniku čitaoci će pronaći sve informacije o pravilima šahovske igre, njenom razvoju kroz istoriju, kao i priče o slavnim igračima i partijama. Saznaće kako da planiraju lukave poteze, pokreću efektne napade i brane svoje figure kako bi obezbedili pobedu na šahovskom polju.\nKoristi od šaha, koji se opisuje kao spoj umetnosti, nauke i sporta, mnogobrojne su. Razvoj koncentracije, strpljenja, logičkog razmišljanja, planiranja, kao i samostalno donošenje odluka neke su od veština koje šah razvija kod dece, a koje su im izuzetno važne za život. Između ostalog, prema rečima Marije Lukić, šahovska partija može se posmatrati kao simulacija životnih okolnosti, gde dete samostalno donosi odluku o tome koji će potez odigrati i na taj način se uči odgovornosti. Na osnovu povučenog poteza šahovska partija ići će u određenom pravcu, kao što se događa i u životu. Svako može da nauči da igra šah, te je zbog toga ovaj priručnik pogodan za početnike svih godina, kao i za sve one koji žele da unaprede svoju igru.\nKreativni centar: Početak nečeg velikog kreativni centar · šah


Moskva tražila hitno oslobađanje predsednika Gvineje\nMoskva se protivi bilo kojim pokušajima nekonstitutivne smene vlasti, saopštilo je Ministarstvo spoljnih poslova Rusije komentarišući situaciju u Gvineji.\nU Ministarstvu spoljnih poslova Rusije su izjavili da smatraju da je potrebno da se što pre je moguće situacija u Gvineji vrati u ustavne okvire. Pozivamo sve političke snage Gvineje da se uzdrže od akcija koje mogu isprovocirati dalje nasilje i da se situacija reši putem pregovora, izjavili su u Ministarstvu spoljnih poslova Rusije.U Ministarstvu su saopštili da Rusija preduzima sve neophodne mere kako bi obezbedila sigurnost ruskih građana u Gvineji.Ministarstvo je takođe i preporučilo ruskim građanima da ne planiraju putovanje u Gvineju dok se situacija u potpunosti ne stabilizuje. Mediji su 5. septembra saopštili o pokušaju državnog udara u Gvineji. Pukovnik Mamadi Dumbuja najavio je raspuštanje vlade, ukidanje aktuelnog Ustava i zatvaranje granica. Prema njegovim rečima, predsednika države Alfa Kondea čuva vojska. Konde ima 83 godine i od 2010. godine je na mestu predsednika države.U martu 2020. godine su na referendumu odobreni amandmani ustava koji su mu omogućili da na mestu predsednika bude još dva mandata. Opozicija je bojkotovala referendum i tokom nereda je poginulo više od 40 ljudi. Pored toga, iako je Gvineja siromašna zemlja, u julu je donet zakon da se predsedniku Kondeu poveća plata što je izazvalo nezadovoljstvo naroda.\nsvet, rusija, gvineja, rusija – politika, politika\n© Sputnik / Mihail Voskresenskiй / Uđi u foto-galerijuPredsednik Gvineje Alfa Konde\nMoskva se protivi svim pokušajima protivustavne smene vlasti, saopštilo je Ministarstvo spoljnih poslova Rusije komentarišući situaciju u Gvineji i hapšenje predsednika Gvineje Alfa Kondea.\n„Zahtevamo oslobađanje Alfa Kondea i osiguranje njegove bezbednosti“, navodi se u saopštenju.\nU Ministarstvu spoljnih poslova Rusije su izjavili da smatraju da je potrebno da se što pre je moguće situacija u Gvineji vrati u ustavne okvire. Pozivamo sve političke snage Gvineje da se uzdrže od akcija koje mogu isprovocirati dalje nasilje i da se situacija reši putem pregovora, izjavili su u Ministarstvu spoljnih poslova Rusije.\nU Ministarstvu su saopštili da Rusija preduzima sve neophodne mere kako bi obezbedila sigurnost ruskih građana u Gvineji.\nMinistarstvo je takođe i preporučilo ruskim građanima da ne planiraju putovanje u Gvineju dok se situacija u potpunosti ne stabilizuje.\nMediji su 5. septembra saopštili o pokušaju državnog udara u Gvineji. Pukovnik Mamadi Dumbuja najavio je raspuštanje vlade, ukidanje aktuelnog Ustava i zatvaranje granica. Prema njegovim rečima, predsednika države Alfa Kondea čuva vojska. Konde ima 83 godine i od 2010. godine je na mestu predsednika države.\nU martu 2020. godine su na referendumu odobreni amandmani ustava koji su mu omogućili da na mestu predsednika bude još dva mandata. Opozicija je bojkotovala referendum i tokom nereda je poginulo više od 40 ljudi. Pored toga, iako je Gvineja siromašna zemlja, u julu je donet zakon da se predsedniku Kondeu poveća plata što je izazvalo nezadovoljstvo naroda.\nDržavni udar u Gvineji, uhapšen predsednik\n5 Septembar, 15:20


Košarkaški klub „Actavis academy“ od juče je domaćin slovenačkom prvoligašu Košarkaškom klubu „Maribor“. U sklopu trodnevne posete, nakon sinoć odigrane utakmice sa Košarkaškim klubom „Niš“, gosti iz Slovenije sutra će odmeriti sn...\nTelekom Srbija AD otvorio je danas prvu poslovnicu u Medveđi\nPosle Lebana, preduzeće Telekom Srbija AD otvorilo je prvu poslovnicu i u Medveđi a na samom otvaranju predstavljen je i koncept objedinjene ponude usluga mobilne, fiksne telefonije i multimedijalnih servisa na jednom mestu. ...\nPočela obuka visokoškolaca za pisanje projekata\nCentar za razvoj Jablaničkog i Pčinjskog okruga u saradnji sa leskovačkom filijalom Nacionale službe za zapošljavanje realizuje obuku pod nazivom „Upravljanje projektnim ciklusom“. Obuku finansira Austrijska razvojna korporacija ADA. ...\n100 miliona za bušotinu\nUpravni odbor EKO fonda Srbije, odobrio je 100 miliona dinara Leskovcu za početak rada na bušotini termalnih voda. Prema najavi gradonačelnika Leskovca Slobodana Kocića, radovi na buštotini počeće marta naredne godine. ...\nIzložba pešadijskog naoružanja\nLeskovački Narodni muzej u saradnji sa Vojnim muzejom iz Beograda, predstavio je sinoć izložbu pod nazivom „Pešadijsko automatsko oružje Drugog Svetskog rata“. Autori izložbe su potporučnik Dejan Milivojević i kustos Vojnog muzeja Beograd Vuk ...\nUskoro puštanje u saobraćaj puta Leskovac-Donja Jajina\nRadovi na sanaciji Hisarske ulice i Jajinskog puta započeli su sredinom jula i, po rečima direktora gradske Direkcije za urbanizam i izgradnju Novice Nikolića, oni se uspešno privode kraju. ...\nReklama grada na aerodromu "Nikola Tesla"\nNa aerodromu „Nikola Tesla“ danas je označen početak reklamne kampanje za gradove i opštine učesnike NALED-ovog programa sertifikacije. Među 24 grada i opština nalazi se i grb Leskovca i kompanije „Zdravlje Actavis“. ...\nLeskovac, grad sa povoljnom poslovnom klimom za investitore\nGrad Leskovac dobio je sertifikat Nacionalne alijanse za lokalni ekonomski razvoj, da predstavlja veoma povoljno poslovno okruženje za ulaganje stranih investitora, saopšteno je na današnjoj konferenciji za novinare. Na konkurs za dobijanje sertfifikat...\nStazom zdravlja do zdravog srca\nPod sloganom „Ja radim srcem“ i u Leskovcu je obeležen Svetski dan srca. Godišnje u svetu 17.1 miliona ljudi umire od bolesti srca i šloga a gotovo 80% prevremene smrtnosti može da se spreči pravilnom ishranom, redovnom fizičkom aktivnošću i i...\nOdbornici Skupštine grada većinom glasova usvojili su odluku o prihvatanju i učešću grada u sufinansiranju projekata iz Programa vanredne podrške građevinskoj industriji. ...\nPočela promocija mini rukometa\nKrajem nedelje, treneri RK „Meteor“ započeli su promociju mini rukometa u leskovačkim osnovnim školama. Prvi pokazni trening održan je u fiskulturnoj sali Osnovne škole „Josif Kostić“. ...\nLeskovački strelci ostvarili uspeh na Evropskom prvenstvu\nNa nedavno održanom Evropskom prvenstvu u praktičnom streljaštvu u Beogradu, dvoje mladih strelaca leskovačkog kluba „GT“ ostvarili su izvanredne rezultate. Marko Dimitrijević zauzeo je peto mesto u pojedinačnoj konkurenciji, dok je u ekipnom ta...\nPretposlednja generacija vojnika položila zakletvu\nSeptembarska klasa pripadnika Vojske Srbije, kadeti 135. klase Vojne akademije i druge klase VMA položili su danas zakletvu u leskovačkoj kasarni „Vojvoda Petar Bojović“. Kako je naglasio general potpukovnik Miloje Miletić, načelnik General štab...\nSmanjenje cenzusa za pokretanje građanskih inicijativa neophodno\nNevladina organizacija Narodni parlament u saradnji sa Edukacionim i Resurs centrom, Udruženjem građana Leskovački krug, organizovao je danas uličnu akciju u centru grada pod nazivom „Narodna inicijativa u Leskovcu“. ...\nPodsticajna sredstva dodeljena poljoprivrednicima\nGrad Leskovac i Fond za razvoj poljoprivrede, uručili su danas podsticajna sredstva poljoprivrednim proizvođačima sa našeg područja. Kako je naglasio Slobodan Kocić, gradonačelnik Leskovca, ove godine obezbeđeno je nešto preko 5 miliona dinar...\nAmbasador Rusije otvorio dvodnevnu reviju ruskih filmova u Leskovcu\nU okviru manifestacije ,,Nedelja ruskog filma u Srbiji,, u Leskovačkom kulturnom centru sinoć je otvorena dvodnevna revija ruskih filmova. Ovu manifestaciju otvorio je ambasador Ruske Federacije u Srbiji Aleksandar Konuzin. ...\nOtvorena izložba slika Ninoslava Vujića\nU okviru programa Slike medju knjigama, sinoć je u Narodnoj biblioteci ,,Radoje Domanović,, otvorena izložba slika Ninoslava Vujića umetnika iz Vučja. ...\nOdlukom tadašanjih republičkih vlasti, imovina opštinama oduzeta je 1995. godine. Ni petnaest godina kasnije ne postoji dovoljno sluha da se donese Zakon o javnoj svojini kako bi ta ista imovina bila vraćena. ...\nDeca u saobraćaju ugroženija od odraslih\nOsiguranje „Delta Đenerali“ i Ministarstvo unutrašnjih poslova Srbije sproveli su danas u pedeset gradova Srbije, uz učešće 56 Osnovnih škola, akciju pod nazivom „Jabuka ili limun“. Cilj akcije je da se poveća bezbednost dece u saobrać...\nGrad pomaže oporavak građevinske industrije\nOdlukom članova Gradskog veća Leskovac je prihvatio učešće i sufinansiranje projekata iz Programa vanredne podrške građevinskoj industriji. Ovom odlukom, sredstvima iz lokalnog i republičkog budžeta biće finansirana realizacija četiri projekta....\n<< Početak < Prethodna 1 2 3 Sledeća > Kraj >> Strana trenutno od ukupno


Organizacija društvenog aktivizma » Vesti iz Centra za istraživanje javnih politika\nОзнаке: bezbednost, bilten, migranti, OCD, oružje, poljoprivreda, ruralni razvoj, Saopštenja\nCentra za istraživanje javnih politika od januara 2018. godine sprovodi projekat „Gig ekonomija u Srbiji: Ko su digitalni radnici iz Srbije i zašto rade na globalnim platformama?“. Ovaj projekat je deo novog Centrovog programa u okviru kojeg ćemo se baviti temom gig ekonomije i položajem i organizovanjem digitalnih radnika i radnica kako bi ostvarili pravo na dostojanstven rad.\nCilj ovog projekta je da skrene pažnju javnosti, nacionalnih aktera i kreatora javnih politika na problematiku digitalnih radnika i da zagovara uvođenje nacionalnih politika u oblasti rada i zapošljavanja koja se tiču zaštite njihovih prava iz oblasti rada i ljudskih prava. Tokom istraživanja, CENTAR će blisko sarađivati sa digitalnim radnicima i nacionalnim akterima sa željom da stvori kanale za razmenu informacija između svih zainteresovanih strana. Ovaj projekat se realizuje u partnerstvu sa Olof Palme centrom u Srbiji. Ukoliko želite da budete redovno obaveštavani o ovoj temi, prijavite se na naš newsletter.\nTokom novembra i decembra, 2017. godine, Centar za istraživanje javnih politika je za potrebe IDEAS sproveo analizu prvih efekata uvođena dve nove usluge u podršci deci izbeglicama/migrantima. Ove dve usluge je IDEAS pilotirao u okviru projekta “ Jačanje dečje zaštite i inkluzije dece izbeglica u Srbiji” (“Strengthening child protection and inclusion of refugee children in Serbia”), a radi se o obezbeđivanju privremenih staratelja i kulturnih medijatora u podršci deci.\nAnalize Centra se oslanjaju na dostupnu literaturu i rezultate terenskog istraživanja koje je obavljeno u prihvatnim centrima u Krnjači i Obrenovcu. Učesnici istraživanja bila su deca bez roditeljske pratnje, privremeni staratelji i kulturni medijatori. Ovo istraživanje naslanja se na CENTROV prethodni istraživački rad u oblasti migracija.\nCentra za istraživanje javnih politika je jedan od partnera Udruženja Fenomena kao nosioca projekta, finansiranog iz sredstava Evropske Unije kroz širi program pod nazivom “Održiva poljoprivreda za održivi Balkan: jačanje kapaciteta organizacija civilnog društva za javno zastupanje i razvijanje politika na zapadnom Balkanu.”\nProjekat se bavi nedostatkom mera podrške organskoj poljoprivredi u centralnoj i zapadnoj Srbiji, i uključuje sve strane koje su ključne za razvoj organske poljoprivrede: donosioce odluka na lokalnom nivou, poljoprivrednike i potrošače. Opšti cilj projekta je da pomogne razvoju održive poljoprivrede, kroz promociju organske poljoprivrede.\nCENTAR je u ovoj oblasti prethodno bio angažovan na projektu “Uticaj socio-ekonomske strukture ruralnog stanovništva na uspeh politike ruralnog razvoja, koji je bio prvi naučni regionalni projekat o ruralnom razvoju na Balkanu.\nČlanica i istraživačica Centra, Jelena Šapić, objavila je u martu tekst o rasprostranjenosti oružja u Srbiji i koracima koje institucije kogu da preuzmu kako bi unapredile bezbednost građana i građanki.\nTekst je nastao kao produkt analize zloupotrebe oružja u različitim kontekstima, naročito u okviru porodičnog nasilja. Jelena Šapić u tekstu posebno skreće pažnju na ugroženost žena u incidentima koji uključuju vatreno oružje. Tekst sumira rezultate istraživačkog rada CENTRA u vezi sa ovom temom na sledećim projektima Posedovanje vatrenog oružja i ljudska bezbednost, Zloupotreba oružja i rodno zasnovano nasilje, Građani na straži: Učešće javnosti i lokalizacija sektora bezbednosti, Lokalna bezbednost i uloga narodnih poslanika/ca, i Oružje na meti – zloupotrebe oružja u Srbiji. Više o temi pročitajte na portalu Mašine ili na sajtu CENTRA.\n(Centra za istraživanje javnih politika)


Mladi rukometaši Smedereva na reprezentativnom spisku - SDCafe.rs\nHome\tInfoSport\tMladi rukometaši Smedereva na reprezentativnom spisku\nU okviru rukometnih kampova koje organizuje Rukometni savez Srbije u saradnji sa Ministarstvom omladine i sporta Republike Srbije, mlađi pioniri (rukometaši rođeni 2008. godine i mlađi) će boraviti u OSK “Đerdap” u Karatašu kod Kladova u periodu od 25. do 30. juna 2022. godine. Perspektivni mladi rukometaši u okviru kampa Karataš će trenirati pod stručnim nadzorom selektora Aleksandra Savića i pomoćnih trenera Darka Trivkovića i Srđana Utvića.\nNa spisku mladih reprezentativaca Srbije se nalazi 23 dečaka, a među njima i dvojica igrača RK “Smederevo” – Novak Grujović (2008. godište) koji igra na poziciji pivotmena i Ognjen Živojinović 2009. godište koji igra na poziciji levog krila.\nMladi Smederevci su poziv u reprezentaciju zaslužili sjajnim igrama tokom cele sezone za Klub (Novak u kategorijama M14 i M16, a Ognjen u M12 i M14), kao i fantastičnim uspehom kada su svojoj OŠ “Dr Jovan Cvijić” doneli titulu prvaka Srbije.\nNadamo se da će ovo veliko priznanje biti podstrek i njima, kao i njihovim klupskim drugovima, i da će u narednim godinama još više mladih Smederevaca biti na spisku reprezentacije Srbije.


U junu pola miliona nezaposlenih u BiH, zaposlenih 700 hiljada | Portal 072info\nU junu pola miliona nezaposlenih u BiH, zaposlenih 700 hiljada\nIz Agencije za rad i zapošljavanje Bosne i Hercegovine danas je istaknuto kako je u prvih šest mjeseci ove godine, od 1. januara do 30. juna, zabilježen smanjen broj registriranih nezaposlenih lica, a tokom istog perioda registriran je porast broja zaposlenih osoba u BiH u odnosu na isti period prošle godine od 1,7 posto, javlja Anadolu Agency.\nOsim toga, registriran je povećan broj novoprijavljenih lica na evidencije nezaposlenih, povećanje broja prijavljenih potreba za zapošljavanjem radnika, povećanje broja lica kojima je prestao radni odnos kao i smanjenje broja korisnika novčane naknade.\nZamjenik direktora Agencije Željko Rajić istaknuo je kako njihovi podaci pokazuju da je broj zaposlenih u pravnim licima u BiH u maju iznosio 712.353 od čega je 294.814 žena.\n“U odnosu na april ove godine, broj ukupno zaposlenih pravnih lica povećao se za 0,3 posto. Stopa nezaposlenosti za maj 2015. godine iznosila je 43 posto što je u odnosu na april 2015. godine smanjenje za 0,3 posto”, istaknuo je Rajić.\nPrema njegovim riječima, najveći rast u proteklom periodu zabilježen je u sektorima poslovanja nekretninama, umjetnosti, zabave i rekreacije, administrativne djelatnosti, informacija i komunikacije.\n“Prema podacima Agencije, na evidenciji je u junu prijavljeno 539.512 nezaposlenih lica što je u odnosu na prošlu godinu povećanje za 0,40 posto. Od ukupnog broja lica koja traže zaposlenje, žena je 51,41 posto”, naglasio je Rajić.\nPoredeći stanje u entitetima i Brčko distriktu BiH, broj registriranih nezaposlenih lica u Federaciji BiH smanjen je za 0,7 posto. U Republici Srpskoj taj broj je manji za 3,87 posto u odnosu na prošlu godinu dok je u Distriktu Brčko povećan za 0,80 posto.\nRajić je također napomenuo kako je u junu 2015. godine posredstvom zavoda te službi za zapošljavanje u BiH zaposleno 8.755 osoba s evidencije nezaposlenih što je za 6,49 posto manje u odnosu na maj iste godine. Istog mjeseca, u junu, 5.679 lica prestao je radni odnos što je za 23,1 posto manje u odnosu na maj 2015.\nPrestanak radnog odnosa uglavnom je, prema podacima, zbog osnova otpuštanja, likvidacije poduzeća, tehnološkog viška, prestanka ugovora na određeno vrijeme, povrede radne obaveza i drugih razloga.\n“U BiH u periodu januar-juni 2015. poslodavci su zavodima i službama zapošljavanja prijavili ukupno 20.309 potreba za zapošljavanjem novih radnika. Ovaj broj je veći u odnosu na prethodnu godine a povećanje je 12,7 posto”, naglasio je Rajić dodajući kako je Anketa o radnoj snazi za 2015. godinu u BiH ekonomsko-radno stanovništvo činilo je 1.137.000 osoba.\nMomci, ovo su znakovi da joj se dopadate\nPrva stvar koju bi trebalo da uradite u krevetu


Nove kuće za 11 porodica koje su u klizištu ostale bez doma – Fokus.ba\nNove kuće za 11 porodica koje su u klizištu ostale bez doma\nKuće će se graditi donatorskim sredstvima, koja će biti plasirana putem UNDP-a\nZahvaljujući sredstvima koje je osigurala Općina Kalesija za kupovinu zemljišta u mjesnoj zajednici Memići, jedanaest porodica čije su kuće uništene tokom poplava i klizišta 2014. i 2018. godine, dobit će novi krov nad glavom.\nKuće će se graditi donatorskim sredstvima, koja će biti plasirana putem UNDP-a.\n– Općina im donira zemljište u vrijednosti oko 20.000 KM. Pronašli smo donatora i napravit ćemo 11 kuća i tu smjestiti 11 porodica koje su od 2014. do danas ili bili podstanari ili su se snalazili na svoj način – ističe Sead Džafić, načelnik Kalesije.\nOsim što je Općina u Budžetu osigurala za najugroženije stanovnike novac za kupovinu zemlje, finansirat će i izdavanje urbanističke i građevinske dozvole, kao i svih potrebnih priključaka za dostojanstven život ovih porodica.\nĐulba Ikanović iz Horozovine kazala je da joj iz kuće morala iseliti 2014. zbog klizišta, dok Refik Zejnilović iz Parača ističe da mnogi nisu imali sluha za njihove probleme te da je načelnik Džafić jedini koji im je pritekao u pomoć.\nKuće će biti građene prema evropskim standardima građenja. Računa se da će cijeli projekt, uključujući budžetska i donatorska sredstva iznositi 350 hiljada KM.


Vlada Republike Srpske odbila ponudu Batagona - Akta.ba\nVlada Republike Srpske odbila ponudu Batagona\n08.07.2019. 07:55 / Izvor: RTRS\nNakon što je švicarska kompanija Batagon od Vlade Republike Srpske, uprkos ranije dogovorenom smjeru djelovanja, zatražila da kupi potraživanja samo jedne institucije Republike Srpske od Fabrike glinice "Birač", a u kasnijim periodima parcijalno otkupljuje i ostala potraživanja, Vlada RS negativno je odgovorila na ovakve zahtjeve, javlja RTRS.\nU odgovoru Vlade na ovakve zahtjeve potencijalni partnera navodi se da sa ovakvim uslovima nisu zadovoljni i da se ponuda u vidu parcijalnog plaćanja odbija.\n"Prema ranije potpisanom Memorandumu i zaključcima Vlade Srpske, Batagon može da plati potraživanja u cjelosti, a ukoliko se to ne prihvati i ukoliko iz ove kompanije ostanu pri stavu da žele parcijalno plaćanje, neradni korak morao bi biti raskid ugovora", saopšteno je iz Vlade.\nU odgovoru Vlade Republike Srpske takođe stoji da u ponudi koju je Batagon, ovoj instituciji stavio na razmatranje, Memorandumu, kao i svim zaključcima Vlade Srpske nedvosmisleno definisano da je na otkup stavljen pun iznos potraživanja, te da svaki drugi vid ponuda dovodi u pitanje realizaciju otkupa potraživanja.\n"Pomenućemo još jednom i da su Vam u momentu Vaše ponude bile poznate sve pravne okolnosti u vezi sa sudskim postupcima koji su se vodili u vezi sa predmetnim. Kako ste i samo naveli u Vašem aktu da je Batagon International AG čvrsto opredijeljen da uspješno realizuje predmet potraživanja, ona su moguća samo u okviru pomenutih dokumenata – Memorandum o razumjevanju zaključen između Vlade Srpske i društva Batagon International AG i zaključaka Vlade Srpske".\nŠvicarska kompanija Batagon je sa Vladom Republike Srpske sklopila ugovor o otkupu 43 miliona KM potraživanja RS od fabrike "Birač" u stečaju.\nU opštinu Bileća od 2006. do danas uloženo više od 44,5 miliona KM\nObjavljen višemilionski tender: Ko će graditi novu zgradu Opštine Bratunac\nDogovorena gradnja regionalnog puta od Šekovića do Tuzle\nU Šekoviće uloženo oko 40 miliona KM\nGasifikacija i izgradnja autoputa do Beograda najveći projekti RS-a\nVišković: Uvesti nižu stopu PDV-a, a više oporezovati luksuz\nBatagon International AG Switzerland\nKolinplatz 10 6300 Zug


► Vučić: Moraće nove hale da se iskoriste, sve više stiže u bolnice\nFoto: Beta//Predsednistvo Srbije/Dimitrije Goll\nPredsednik Srbije Aleksandar Vučić izjavio je večeras da je među obolelima od virusa korona sve više ljudi na respiratoru i svaki dan sve više obolelih hospitalizovano, tako da se kroz par dana može očekivati da ih u bolnicu "stiže po 200 do 500".\n"Moraćemo da iskoristimo i nove hale, da gradimo nove bolnice, računali smo puno na Vojno-medicinsku akademiju ali ona ne može da se koristi za obolele od korona virusa", rekao je Vućuć, na konferenciji za novinare.\nPrema njegovim rečima, moraće verovatno da se angažuju Hala sportova ili Pionir, u Beogadu, hala Čair se radi od sutra, tu je i Novosadski sajam.\nOn je rekao da je stiglo 120.000 maski koje se prebacuju do apoteka, i da uskoro stiže još 15 miliona maski.\nGovoreći o respiratorima, on je rekao da je na svetskom tržištu "opšta otimačina", ali da je Srbija nabavila 135 transportnih aparata koji će bitri raspoređeni po raznim gradovima.\n"Ako ovo traje dva meseca, jedan respirator znači tri do pet spašenih života", rekao je Vučić i poručio građanima da se pridržavaju propisanih mera.\nNećemo zatvarati gradove, u nedelju ekonomske mere\nPredsednik Srbije Aleksandar Vučić izjavio je da još neće zatvarati gradove niti preduzimati teže mere, ali je ponovio poziv svima da ne izlaze iz kuća.\nOn je rekao da je Ćuprija novo žarište i da bi sada prvo taj grad bio zatvoren i dodao da je u Valjevu napravljeno "mnogo gluposti od proslava do nekih drugih neodgovornih stvari" zbog čega je broj zaraženih velik.\n"Mi se probližavamo danima kada će biti pet, pa 20 pa 30 mrtvih dnevno i taj će broj da raste, i srećni smo što smo u poslednja 24 sata izgubili jedan život a ne više", rekao je Vučić i dodao da se narednih dana očekuju i brojnija testiranja pa samim tim veći broj potvrđenih slučajeva.\nVučić je odbacio optužbe pojedinaca iz Crne Gore da je Srbija na granici zaplenila tri respiratora, i rekao da je Srbija spremna da pokloni Crnoj Gori tri respiratora, plus dva za Pljevlja i Bijelo polje.\n"U poslednje u dve nedelje isporučili smo Crnoj Gori više od 40.000 tona hrane jer želimo najbolje odnose sa Crnogorcima i Srbima, a ne da nas vladini službenici svađaju" istakao je Vučić.\nOn je najavio i pomoć Kosovu i Republici Srpskoj u opremi i lekovima.\nVučić je dodao da će u nedelju biti predstavljen ozbiljan program ekonomskih mera i da će se Srbija truditi da brže od drugih izađe iz ekonomskih problema.


GIK Banjaluka: Ljekarske nalaze dostaviti najkasnije do nedjelje u 9 časova - BIGportal.ba\nGIK Banjaluka: Ljekarske nalaze dostaviti najkasnije do nedjelje u 9 časova\n12 Novembra, 2020 12 Novembra, 2020 0288\nGradskoj izbornoj komisiji Banjaluka neophodno je dostaviti nalaz zdravstvene ustanove koji potvrđuje da je birač pozitivan na virus korona ili akt nadležnog organa o izolaciji najkasnije do nedjelje, 15. novembra, u 9 časova.\nU skladu sa izmjenama i dopunama pravilnika o sprovođenju izbora u BiH, koje je CIK BiH donijela 10. novembra, u postupku realizacije i omogućavanja glasanja neophodno je dostaviti zahtjev sa ličnim podacima, kontakt telefonom, kopijom nalaza ili rješenja nadležnog organa.\nBirači sa područja Banjaluke koji su pozitivni na virus ili posjeduju akt o izolaciji od nadležnog organa biračko pravo mogu ostvariti posredstvom posebnih mobilnih timova.\nIz GIK-a je saopšteno da je zahtjev sa ličnim podacima i kontakt telefonom, kopijom nalaza ili rješenja nadležnog organa moguće dostaviti posredstvom druge osobe u kancelariju broj 15 Centra za birački spisak u prizemlju objekta Gradske uprave ili elektronski na adrese službenika u Centru za birački spisak.\nLuka Milivojević pozitivan na koronavirus\nZatražena hitna mobilizacija svih kapaciteta zdravstvenih ustanova


BEOGRAD - Međunarodni sajam energetike i ekologije, na kome izlaže 150 izlagača iz 120 zemalja, otvoren je danas na Beogradskom sajmu.\nMinistar rudarstva i energetike Aleksandar Antić, koji je otvorio sajam, rekao je da se srpska energetika ubrzano razvija i istakao da je u prethodnih godinu dana napravljen veliki napredak u toj oblasti.\nAntić je istakao da je stvoren čvrst zakonodavni okvir za sektor energetike, ojačano nezavisno regulatorno telo a naša zemlja je dobila i sve pohvale energetske zajednice da je najnaprednija u regionu po pitanju liberalizacije tržišta struje i gasa.\nOn je najavio da će za nekoliko nedelja biti usvojena podzakonska akta neophodna za veća ulaganja u obnovljive izvore energije.\nKada je reč o investicijama, Antić je istakao da je posle tri decenije krenula realizacija nove termoelektrane u Kostolcu, snage 350 megavata a da biti revitalizovano i niz elektrana.\nPlanirana je i realizacija reverzibilne hidroelektrane, a ubrzo će početi i realizacija transbalkanskog koridora za prenos struje, naveo je on.\nAntić je podsetio da se vode ozbiljni pregovori za realizaciju gasne interkonekcije sa Bugarskom a najavio je i da će ove godine na mrežu biti priključen i prvi vetropark snage 10 megavata.\nMinistar je rekao da očekuje da će se i ostali projekti vetroparkova ubrzano realizovati posle usvajanja modela ugovora o otkupu struje iz obnovljivih izvora energije.\nAntić je istakao da se u energetskom sektoru sprovode i restrukturiranje javnih preduzeća i naglasio da je Elektromreža Srbije najuspešnije javno preduzeće iz tog sektora koje uplaćuje najveću dividentu u budžet.\nU toku je i restrukturiranje EPS-a, a prvi rezultati su ohrabrujući, rekao je Antić i ukazao da i Srbijagas postiže dobre finansijske rezultate.\nNIS u ovim teškim vremenima za naftne kompanije ostvaruje pozitivne rezultate poslovanja, rekao je Antić i dodao da očekuje da će preduzeća iz energetskog sektora, koja su sada stabilna i jaka, ubrzo postati i moćna.\nBeogradski sajam je od 14. do 16. oktobra domaćin 11. Međunarodnog sajma energetike i 12. Međunarodnog sajma zaštite životne sredine i prirodnih resursa Ecofair, pod pokroviteljstvom Ministarstva rudarstva i energetike i Ministarstva poljoprivrede i zaštite životne sredine.\nSajmove ove godine podržavaju Nacionalna alijansa za lokalni ekonomski razvoj (NALED) i Privredna komora Srbije (PKS).\nPrijavljeno je više od 150 izlagača iz 20 zemalja i očekuje se oko 7.000 posetilaca, od čega 5.000 iz privrede.\n« Vučić burno reagovao, pale teške reči Sutra ističe rok za prijavu za turističke vaučere »


Zadnji rok za usvajanje Zakona o sprječavanju pranja novca\nNaslovnica Bosna i Hercegovina Zadnji rok za usvajanje Zakona o sprječavanju pranja novca\nBiH – Na današnjoj sjednici Predstavničkog doma Parlamentarne skupštine Bosne i Hercegovine poslanici će između ostalog razmatrati Informacije predsjedavajućeg Vijeća ministara BiH o posljedicama prirodne nesreće u našoj zemlji, piše novinska agencija Patria.\nTakođer, po zahtjevu Vijeća ministara BiH razmatrat će se Prijedlog zakona o dopuni Zakona o javnim nabavkama BiH po hitnom postupku i Prijedlog zakona o sprječavanju pranja novca i finansiranja terorističkih aktivnosti po hitnom postupku.\nInače, ovo će biti “zadnji voz” kada je riječ o Zakonu o sprječavanju pranja novca i terorističkih aktivnosti, jer je početkom aprila BiH dat rok do 1. juna da se usvoji ovaj zakon, u protivnom BiH bi dospjela na crnu listu u rangu sa Sjevernom Korejom i Iranom.\nPodsjećamo da je Samir Omerhodžić, član bh. delegacije u Moneyvalu za NAP kazao da će primjedbe iz RS-a ugraditi u novi zakon te da je pozitivno ovo što rade.\n– A, da li ćemo uspjeti u trci s vremenom to još uvijek ne znam – kazao je Omerhodžić.


Erdogan pisao Vučiću - Sputnjik Srbija\n22:54 14 Jul 2020\n13:16 11.02.2020 (osveženo 13:20 11.02.2020) Preuzmite kraći link\n„Veliko mi je zadovoljstvo što su prijateljski odnosi i saradnja između Turske i Srbije, kao rezultat uzajamnih veza na svim nivoima, dostigli najviši stepen u svojoj istoriji. Vaš trud i rukovodstvo je nesumnjivo u velikoj meri doprinelo tom uspehu“, navedeno je u čestitki koju je predsedniku Vučiću uručio ambasador Turske Tandžu Bilgič, prenoseći mu pozdrave Erdogana.\nTurski predsednik je istakao da mu je najiskrenija želja da se auto-put Sarajevo-Beograd, kao projekat regionalnog prijateljstva i prosperiteta, čiji su temelj postavljeni tokom njegove posete Srbiji 7. i 8. oktobra prošle godine, završi u najkraćem mogućem roku.\n„Želeo bih da izrazim zadovoljstvo što ću ove godine u okviru treće sednice Visokog saveta za saradnju imati priliku da Vas ugostim u svojoj zemlji i da Vam ovom prilikom poželim dobro zdravlje i sreću, kao i prosperitet i blagostanje prijateljskom narodu Srbije“, navodi se, između ostalog, u čestitki predsednika Erdogana, saopštila je Služba za saradnju sa medijima predsednika Srbije.\nPredsednik Vučić je, zahvaljujući na pismu, rekao da ga raduje što je sa predsednikom Erdoganom uspostavio prisan odnos i blisku saradnju, zasnovane na međusobnom razumevanju i poverenju.\nAmbasador Bilgič je ocenio da su srpsko-turski odnosi na najvišem nivou u istoriji, upravo zahvaljujući dvojici predsednika.\nPredsednik Vučić i ambasador Bilgič su konstatovali da zajednički projekti i ekonomska saradnja dobro napreduju i izrazili su očekivanje da će u budućnosti biti novih turskih investicija, kao i da će dve zemlje iskoristiti sve mogućnosti za saradnju.\nAmbasador Bilgič je predsedniku Vučiću uručio i poziv za učešće na prvom Antalijskom diplomatskog forumu, posvećenom diplomatiji u digitalnom dobu, navedeno je u saopštenju.\npismo, Vučić, Erdogan\n22:48 Planovi o stvaranju NATO-a u kosmosu su nerealni